Food For Thought: Η 23η Ιανουαρίου στην Ιστορία\nΑπό τις 3 Νοεμβρίου 1942, επομένη της ήττας του στο (Ελ) Αλαμέιν της Αιγύπτου, ο Ρόμελ άρχισε τακτική υποχώρηση. Στις 8 Νοεμβρίου, μια τεράστια αμερικανική απόβαση εκδηλώθηκε στην Καζαμπλάνκα, το Οράν και το Αλγέρι. Οι αμερικανικές δυνάμεις άρχισαν να κινούνται προς την Τύνιδα, πρωτεύουσα της Τυνησίας. Ο Ρόμελ κατάλαβε πως το παιχνίδι ήταν πια χαμένο. Ζήτησε από τον Χίτλερ να μεταφερθούν στην Ευρώπη όσο γινόταν περισσότεροι άνδρες του «Άφρικα Κορπ». Πήρε την απάντηση ότι είναι ηττοπαθής και διατάχθηκε, στο εξής, να υπακούει στον Ιταλό στρατηγό Μπαστίκο.\nΟι Γερμανοί στάθηκαν μπροστά στην Τρίπολη της Λιβύης, στα μέσα Ιανουαρίου του 1943, χωρίς βενζίνη και πυρομαχικά και χωρίς δυνατότητα ανεφοδιασμού. Ο Μοντγκόμερι τους ακολουθούσε αργά, μη διακινδυνεύοντας τον στρατό του. Ο φον Άρμιν θέλησε να μιμηθεί τα κόλπα του Ρόμελ και, αντί να οχυρωθεί, εξαπέλυσε επίθεση κατά των Άγγλων. Ο Μοντγκόμερι δεν αιφνιδιάστηκε. Με μια μεγάλη κυκλωτική κίνηση, απείλησε τους Γερμανούς με αφανισμό. Ο Ρόμελ κατάφερε να αποφύγει την κύκλωση, φεύγοντας έγκαιρα από την Τρίπολη, στις 20 Ιανουαρίου. Υποχώρησε στην Τυνησία κι οχυρώθηκε στην περιοχή Μάρεθ, ενώ, από τα βόρεια, προέλαυναν οι Αμερικανοί.\nΣτις 23 Ιανουαρίου 1943, ο Μοντγκόμερι έμπαινε νικητής στην Τρίπολη, διώχνοντας και τους Ιταλούς που ήταν εκεί από το 1912. Για τους Γερμανούς, η αντίστροφη μέτρηση στην Αφρική είχε αρχίσει. Τον Μάρτιο, οι Αμερικανοί συναντήθηκαν με την όγδοη βρετανική στρατιά και το «Άφρικα Κορπ» συμπτύχθηκε στο Σφαξ, στην ακτή της Μικρής Σύρτης, στην Τυνησία. Συνεχώς υποχωρώντας και περιμένοντας μάταια τα πλοία που θα τους παραλάμβαναν, οι Γερμανοί στριμώχτηκαν στο ακρωτήριο Μπον. Παραδόθηκαν στις 12 Μαΐου 1943. Ο αριθμός των αιχμαλώτων έφτασε τους 225.000 άντρες. Αν ο Ρόμελ είχε εισακουστεί, οι στρατιές αυτές θα ενίσχυαν τις γερμανικές δυνάμεις στην Ευρώπη.\nΗ ιστορία του «Άφρικα Κορπ» τέλειωσε άδοξα και μαζί της, έσβησε κάθε γερμανοϊταλική παρουσία στην Αφρική.\n1719: Με την ένωση Βαντούζ - Σέλενμπεργκ, δημιουργείται το Πριγκιπάτο του Λιχτενστάιν.\n1793: Η Ρωσία και η Πρωσία συμφωνούν σε έναν δεύτερο διαμελισμό της Πολωνίας.\n1806: Πεθαίνει ο Βρετανός πρωθυπουργός Ουίλιαμ Πιτ ο Νεότερος. Σε ηλικία 24 ετών, έγινε ο πιο νέος πρωθυπουργός της Βρετανίας. Γεννήθηκε το 1759.\n1937: Ξεκινά η δίκη 17 κομμουνιστών ηγετών, μετά την απαγγελία της κατηγορίας εναντίον τους για εμπλοκή σε συνωμοσία, αρχηγός της οποίας θεωρήθηκε ο Λέον Τρότσκι. Η συνωμοσία υποτίθεται ότι είχε σκοπό να ανατρέψει το καθεστώς και να δολοφονήσει τους ηγέτες του.\n1943: Στην Καζαμπλάνκα, ο πρόεδρος Ρούσβελτ και ο πρωθυπουργός Τσόρτσιλ συμφωνούν να γίνει απόβαση στην Ιταλία, πριν να ανοίξει δεύτερο μέτωπο στη Δυτική Ευρώπη.\n1963: Εξαφανίζεται ο Βρετανός απεσταλμένος στην Βηρυτό, Χάρολντ «Κιμ» Φίμπλι. Αργότερα μέσα στον χρόνο αποκαλύφθηκε ότι ήταν ο τρίτος πρωταγωνιστής του σκανδάλου κατασκοπείας, Μπούργκες – Μακλίν, και ότι είχε βρει άσυλο στην Μόσχα.\n1995: Μετά από 10 χρόνια προσπάθειάς του να οδηγήσει την Ευρώπη προς την ενοποίηση, ο Ζακ Ντελόρ αποσύρεται επίσημα από την προεδρία της Ευρωπαϊκής Επιτροπής, παραχωρώντας την θέση του στον Ζακ Σαντέρ.\n2004: Ο Κωνσταντίνος Μητσοτάκης ανακοινώνει ότι αποχωρεί από την ενεργό πολιτική δράση. Η ανακοίνωση γίνεται δεκτή με θύελλα ενθουσιωδών χειροκροτημάτων από τα μέλη της Κ.Ε. της Νέας Δημοκρατίας.\n2005: Ορκίζεται πρόεδρος της Ουκρανίας ο Β. Γιουστσένκο, ένα μήνα μετά την επικράτησή του στον «τρίτο» γύρο των προεδρικών εκλογών της χώρας του. Την επομένη, έσπευσε στη Μόσχα για να αποκαταστήσει τις σχέσεις του με τη Ρωσία.\n2015: Σε ηλικία 90 χρόνων, πεθαίνει ο βασιλιάς της Σαουδικής Αραβίας, Αμπντάλα. Είχε γεννηθεί το 1924 και το 1995 ορίστηκε αντιβασιλιάς. Πλήρη βασιλικά καθήκοντα ανέλαβε το 2006. Τον διαδέχεται ο 79χρονος ετεροθαλής αδελφός του, Σαλμάν.


Νοέμβριο 2013 το αργότερο το Xbox Next\nΔημοσίευση 2 Δεκεμβρίου 2012, 19:48 / Ανανεώθηκε 27 Ιουνίου 2013, 14:55\nΤο Xbox Next έρχεται και έρχεται… με φόρα. Σύμφωνα με το Bloomberg, η Microsoft σκοπεύει να έχει βγάλει στην αγορά το νέο Xbox μέχρι το Νοέμβριο του 2013 το αργότερο, για να προλάβει την εορταστική σεζόν και να μοσχοπουλήσει.\nΌτι ακριβώς έκανε και η Nintendo με το Wii U δηλαδή. Φυσικά το ότι το Xbox Next θα κυκλοφορήσει το φθινόπωρο του 2013 ουσιαστικά το γνωρίζουμε εδώ και καιρό. Καθώς σιγά σιγά μπαίνουμε στη νέα χρονιά, το θέμα πλέον είναι το πότε θα αποκαλυφθεί το νέο Xbox.\nΣύμφωνα με την ίδια πηγή, η Microsoft ακόμα δεν έχει αποφασίσει αν η αποκάλυψη θα γίνει στην Ε3 ή σε ξεχωριστό event, όπως συνέβη με το Xbox 360 το 2005. Όπως και να’χει, σε ένα χρόνο από τώρα, πρώτα ο Θεός να’μαστε καλά (και να’χουμε λεφτά), θα έχουμε στα χέρια μας το Xbox Next. Ανυπομονείτε;


Arbolada Ilusión - Ενοικιαζόμενα για Διακοπές και Καταλύματα - Oaxaca, Μεξικό | Airbnb\nΕνοικιαζόμενοι χώροι για διακοπές στην τοποθεσία Arbolada Ilusión\nArbolada Ilusión – Κορυφαία ενοικιαζόμενα για διακοπές\n“Ο Mario ήταν ένας εξαιρετικός οικοδεσπότης. Ο χώρος είναι όμορφος και βρίσκεται σε κεντρική τοποθεσία. Ο Mario ήταν πολύ εξυπηρετικός με τις τοπικές συμβουλές και μάλιστα μας βοήθησε να προσλάβουμε ένα αυτοκίνητο. Συνιστούμε ανεπιφύλακτα!”\n“Ο Don Mario ήταν πολύ προσεκτικός στις ανάγκες μας, μας βοήθησε με προτάσεις για μέρη για φαγητό, επιπλέον το σπίτι είναι πολύ όμορφο και με ιστορία! Η λεπτομέρεια των γυαλιών με mezcal είναι δεύτερη σε καμία! Συνιστάται 100%! Σίγουρα επιστρέφουμε!”\nΔημοφιλείς παροχές σε ενοικιαζόμενα για διακοπές στην πόλη Arbolada Ilusión\nΆλλα εξαιρετικά ενοικιαζόμενα για διακοπές στην τοποθεσία Arbolada Ilusión\nSUPERHOSTΟλόκληρο διαμέρισμα4.86 (137)\ncozy clean and quiet apartment, 2° floor. III\nSUPERHOSTΙδιωτικό δωμάτιο4.92 (156)\nSUPERHOSTΙδιωτικό δωμάτιο4.83 (168)\nBeautiful room with garden view\nSUPERHOSTΟλόκληρο διαμέρισμα4.85 (196)\nSUPERHOSTΙδιωτικό δωμάτιο4.79 (203)\nSUPERHOSTΟλόκληρος ξενώνας4.92 (159)\nSUPERHOSTΙδιωτικό δωμάτιο4.78 (255)\nSUPERHOSTΙδιωτικό δωμάτιο4.86 (205)\nAt the heart of downtown Oaxaca\nSUPERHOSTΟλόκληρη σοφίτα4.93 (106)\nΔωμάτιο ξενοδοχείου4.82 (220)\nSUPERHOSTΟλόκληρο σπίτι4.82 (161)\nCASA LA JOYA-ENTIRE HOUSE - ST DOMINGO CITY CENTER\nSUPERHOSTΙδιωτικό δωμάτιο4.92 (189)\n› Arbolada Ilusión


Τι λέει το πρόγραμμα?: Ενίοτε μας παίρνει κι ο δαίμων\nΑναρτήθηκε από Μαριλένα στις 7:11 π.μ.\nΠρώτον, γιατί τα διηγήθηκες πολύ ωραία. Δεύτερον, γιατί θυμήθηκα ανάλογες σκηνές με τη Χριστίνα. Τρίτον, γιατί αισθάνθηκα ότι δεν είμαι τόσο κακιά (ναι, κάτι τέτοια έχω κατά καιρούς σκεφτεί για κάτι μίζερους ανθρώπους τους οποίους "τακτοποίησε" η Χριστίνα).\nΓια κάποια ώρα ήμουν να μου πιάσεις τη μύτη κ να σκάσω. Έξω από το σούπερ μάρκετ μάλιστα στάθηκα προς στιγμήν να την περιμένω και ξαφνικά μού ήρθε η αναλαμπή, τι περιμένω δλδ να βγει κ να τη βρίσω και να της πω τι? Κι εκεί ξεφούσκωσε το πράμα :-).\nΜακάρι αυτό να ήταν το μοναδικό που να έπρεπε να αντιμετωπίσεις γαμότι μου...\nΥ.Γ. Ακόμα κουνιέμαι\nΑχχ, μη λες κουνιέμαι, κόντεψα να γιορτάσω το Βαλεντίνο αγκαλιά με (σχετικά) συμπαθή συνάδελφο στα ανεμοδαρμένα ύψη του 11ου ορόφου. Από την τρομάρα, εξηγούμαι.\nΠολύ κούνημα, στην αρχή λέω παθαίνω εγκεφαλικό, μετά meet the maker και άλλα αισιόδοξα.\n14 Φεβρουαρίου 2008 - 5:24 μ.μ.


Γύρος Τουρκίας.....με απ' όλα - Σελίδα 6\n29/10/2013, 21:34 #76\nΆπειρες σημαίες παντού. Παντού όμως! +3 για την Τουρκία...\n29/10/2013, 21:36 #77\nΛίμνη Cildir στα 2100μ. Κάτι πολύ συνηθισμένο για την περιοχή οι λήμνες σε αυτά τα υψόμετρα...\n29/10/2013, 21:38 #78\nΣτο βάθος κέντρο και δεξιά αρχίζει και εμφανίζεται το κάστρο του διαβόλου (Seytan Kalesi). Βρίσκεται σε ένα εντελώς απόκρυμνο βράχο μέσα σε ένα φαράγγι. Ακόμη και ο καιρός βοηθά για να βυθιστούμε στην ατμόσφαιρα της εποχής...\n29/10/2013, 21:39 #79\nΆντε ακόμη μια. Το αξίζει πραγματικά...\n29/10/2013, 21:40 #80\nΤο ταξίδι μας συνέχιζε δυτικά. Από το Cildir προς Ardahan ο δρόμος περνούσε από ένα διάσελο στα 2600μ που έτυχε να βρίσκεται μέσα στο σύνεφο. Το αποτέλαεσμα, η θερμοκρασία να έχει πέσει από τους 30 στους 5 βαθμούς και να μη βλέπουμε πέρα από τα 10 μέτρα...\n29/10/2013, 21:41 #81\nΌταν έβγαινες από το σύνεφο όμως άρχιζες να κατηφορίζεις σε μια καταπράσινη δασοπλαγιά...\nΤελευταία τροποποίηση από stavrouliasp; 30/10/2013 στις 21:54.\n29/10/2013, 21:47 #82\nTo Ardahan. Τυπική τουρκική κομόπολη της Ανατολής. Στάση για φρούτα και μια φρατζόλα ψωμί και κασέρι για το δρόμο.\nΕδώ πρέπει να αναφέρουμε ένα θέμα που είχαμε με το φαγητό. Όπως είπα και πιο πάνω, δε θέλαμε να τρώμε πολύ κατά τη διάρκεια της ημέρας για να μη βαρύνουμε. Μετά όμως από την τελευταία φορά κάθε ημέρα που έβγαινε ο Ιμάμης τους (κατά τις 20.00) έκλειναν όλα τα φαγάδικα και όταν σταματούσαμε εμείς την οδήγηση κατά τις 21.00 - 22.00 δεν υπήρχε πουθενα να κάτσουμε και να φάμε. Τα μινι μαρκετ όμως ήταν ανοιχτά και είχαν τουλάχιστον ψωμί και κασέρι και έτσι αυτό αποτέλεσε τη διατροφή μας για αρκετές ημέρες...\nΤελευταία τροποποίηση από stavrouliasp; 30/10/2013 στις 19:57.\n30/10/2013, 18:06 #83\nΌλη η κεντροανατολική Τουρκία έχει ένα τεράστιο δίκτυο από φαράγγια μέσα στα οποία μπορείς να κινείσαι για ώρες. Και επειδή από αυτά περνούσαν οι κυριότεροι εμπορικοί οδοί, υπάρχει και ένα εκτεταμένο δίκτυο κάστρων που ελέγχουν την κάθε περιοχή, όπως αυτό που ίσα που φαίνεται στην φωτογραφία...\nΤελευταία τροποποίηση από stavrouliasp; 30/10/2013 στις 21:56.\n30/10/2013, 18:07 #84\nΠηγαίνοντας προς Yusufeli…\n30/10/2013, 18:08 #85\nH 7η ημέρα ήταν αφιερωμένη στην πεζοπορία με στόχο τις αλπικές λίμνες στα βουνά Kackar στα 3400μ. Από το Yusufeli ξεκινά ένα ανεπανάληπτος δρόμος, μέσα σε φαράγγι και αυτός, μέχρι το Yaylalar και το Olgunlar στα 2100μ που αποτελούν και την βάση της πεζοπορικής εξόρμησης...\n30/10/2013, 18:10 #86\nΕδώ στα 2100μ. Αφήσαμε τις μηχανές, δέσαμε μπουφάν και κράνη με τις κουλούρες της μηχανής (αν και πουθενά δεν αισθανθήκαμε την απηλή της κλεψιάς) και ξεκινήσαμε. Καλή η οδήγηση, αλλά αυτά που βλέπεις, ακούς και μυρίζεις περπατώντας, δε τα ζεις διαφορετικά. Για αυτό προσπαθούμε πάντα στις εκδρομές μας να εντάσουμε και ένα πεζοπορικό κομμάτι...\n30/10/2013, 18:12 #87\nΣτο βάθος η κορυφή του βουνού. Εκεί πάμε...\nΤεχνική δυσκολία δεν είχε. Απλά μετά τα 3000μ υψόμετρο, το κάθε βήμα το σκέφτεσαι τουλάχιστον 2-3 φορές...\n30/10/2013, 18:14 #88\nΕδώ η μεγαλύτερη από τις λίμνες στα 3400μ. Από τις πιο εντυπωσιακές εικόνες που έχω δει ποτέ στη ζωή μου...\n30/10/2013, 18:16 #89\nΣτη συνέχεια περνάει κανείς από το βουνό Ovit προκειμένου να βγεί στη μαύρη θάλασσα. Εδώ πέρασμα στα 2640μ. Γενικά το υψόμετρο στην ανατολική Τουρκία είναι δεδομένο και το πέρασμα αυτό ένα από τα πιο όμορφα για το βορρά...\n30/10/2013, 18:17 #90\nΣτο δρόμο για μαύρη θάλασσα...


Πότε θα κυκλοφορήσουν οι νέες ταυτότητες με μικροτσίπ - Πολιτιστικός Σύλλογος Τσοτυλίου\n22 Νοεμβρίου, 2017 Πολιτιστικός Σύλλογος Τσοτυλίου 0 Comments μικροτσίπ, νέες ταυτότητες\nΤο κόστος αντικατάστασης υπολογίζεται στα 10 ευρώ.\nΘέμα χρόνου θεωρείται πλέον η αλλαγή των δελτίων ταυτότητας, έπειτα από δύο και πλέον χρόνια αναμονής και σεναρίων για τον ακριβή χρόνο έκδοσής τους.\nΔύο ομάδες ειδικών έχουν επεξεργαστεί τόσο τα τεχνικά χαρακτηριστικά που θα διέπουν τις νέες ταυτότητες όσο και το νέο νομοθετικό καθεστώς που θα ισχύσει μετά και την έκδοσή τους.\n1,895 total views, 3 views today\n← Συνεδρίαση του Δήμου Βοΐου με κόντρες για νερό, ΚΔΑΠ Νεάπολης, ΚΠΕ Σιάτιστας! Βίντεο..\nΑυτές είναι οι επόμενες 18 πόλεις στις οποίες θα πάει φυσικό αέριο →\nΣτις Βρυξέλλες και στα γραφεία του Ευρωπαϊκού Οργανισμού Γουνας Βρέθηκε ο Περιφερειακός Σύμβουλος Δημήτριος Κοσμίδης.\n15 Ιουνίου, 2018 Πολιτιστικός Σύλλογος Τσοτυλίου 0\nΕναέριες λήψεις αλλά και βίντεο από το 1985 για την Κλεισώρεια Βοίου (Βίντεο).\n15 Φεβρουαρίου, 2018 Πολιτιστικός Σύλλογος Τσοτυλίου 0\nΓιορτή της Γυναίκας στο Μεζεδοπωλείο “Ελιά” στο Τσοτύλι- Πέμπτη 8 Μαρτίου 2018.\n7 Μαρτίου, 2018 Πολιτιστικός Σύλλογος Τσοτυλίου 0\nΕνεργοί τώρα: 51\n608,295 total views, 440 views today\n200,276 total views, 412 views today


ΚΙ ΟΜΩΣ! Οι φτωχοί ξοδεύουν περισσότερα χρήματα για χαρτί... - Star.gr\nΠΕΡΙΕΡΓΑ Τρίτη, 29 Μαρτίου 2016, 16:00\nΚΙ ΟΜΩΣ! Οι φτωχοί ξοδεύουν περισσότερα χρήματα για χαρτί υγείας από τους πλούσιους-ΔΕΙΤΕ ΓΙΑΤΙ\nΗ απάντηση έρχεται από νέα πανεπιστημιακή έρευνα\nΠώς θα σας φαινόταν αν σας λέγαμε ότι οι άνθρωποι με μειωμένο εισόδημα ξοδεύουν περισσότερα χρήματα για χαρτί υγείας από τους… πλούσιους;\nΚι όμως, το ταπεινό αυτό θέμα ενός χαρτιού υγείας και για το πόσα ξοδεύουν οι «πλούσιοι» και πόσα οι «φτωχοί», απασχόλησε μελέτη του πανεπιστημίου του Μίσιγκαν και ειδικότερα την καθηγήτρια Yesim Orhun και τον Ph.D. μαθητή, Mike Palazzolo.\nΓια τις ανάγκες της έρευνας, χρησιμοποιήθηκαν τα δεδομένα από περισσότερα από 100.000 νοικοκυριά από τις ΗΠΑ για πάνω από επτά χρόνια -παρακολουθούσαν τις αγορές του χαρτιού τουαλέτας, αλλά και γενικότερα των ειδών πρώτης ανάγκης.\nΤι προέκυψε; Τα νοικοκυριά με χαμηλά εισοδήματα, δεν έχουν συχνά τα χρήματα για να προμηθευτούν τις οικονομικές συσκευασίες όπου η τιμή είναι συμφέρουσα αναλογικά με τον αριθμό των ρολών.\nΓια παράδειγμα, ένα νοικοκυριό με οικονομική άνεση έχει τη δυνατότητα να αγοράσει μια συσκευασία με 30 ρολά για 24 δολάρια σε αντίθεση με τα νοικοκυριά που δε διαθέτουν οικονομική άνεση που αγοράσουν μια συσκευασία των 4 ρολών έναντι 5 δολαρίων.\n«Κοστίζει το να είσαι φτωχός», αναφέρει χαρακτηριστικά το δημοσίευμα της washingtonpost και σημειώνει ότι ο «φτωχός» αγοράζει ακριβότερα το χαρτί υγείας. Η συσκευασία των τεσσάρων ρολών τελειώνει γρηγορότερα από αυτή των 30, έτσι ο πρώτος σπεύδει στο κατάστημα για την ανανέωσή του, αναζητώντας μια μικρή συσκευασία, όποια τιμή αναγράφεται.\n«Έχοντας περισσότερα χρήματα, δίνει στους ανθρώπους την πολυτέλεια να πληρώνουν φτηνότερα τα πράγματα», σημειώνεται ακόμα. «Τα εύπορα νοικοκυριά, αγοράζουν όταν η τιμή είναι κατάλληλη και περιμένουν όταν η τιμή δεν είναι η ''σωστή''. Αλλά οι φτωχοί, δεν έχουν αυτή την πολυτέλεια», λέει χαρακτηριστικά η Yesim Orhun.


Δημοκριτος εναντίον Ιπποκράτη Η απολογία ενός «τρελού» « olympia.gr\n« Η ΕΘΝΙΚΗ ΝΤΡΟΠΗ ΤΟΥ ΣΧΕΔΙΟΥ ΑΝΑΝ ΕΛΑΒΕ ΤΕΛΟΣ, 13 ΧΡΟΝΙΑ ΜΕΤΑ.\nΤέτοιες Αστειες Ατακες δεν έχεις ξαναδεί »\nΔημοκριτος εναντίον Ιπποκράτη Η απολογία ενός «τρελού»\nΕκείνος τότε με κοίταξε έντονα και είπε: «Εσύ νομίζεις πως δύο είναι οι αιτίες του γέλιου μου, τα καλά και τα άσχημα. Εγώ όμως γελώ με ένα μόνο, τον άνθρωπο, τον γεμάτο ανοησία, κενό από οτιδήποτε σωστό, που όλα του τα σχέδια μοιάζουν με του μικρού παιδιού και που υποφέρει τους αβάσταχτους μόχθους χωρίς να υπάρχει καμιά ωφέλεια.\nΠόσο γέλιο προκαλεί την επίμοχθη και κρυφή γη να αγαπούν και να υβρίζουν τη φανερή. Άλλοι αγοράζουν σκυλιά, άλλοι άλογα κι άλλοι βάζοντας σύνορα σε μια μεγάλη περιοχή την ονομάζουν ιδιωτική τους περιουσία.\nΆλλοι πάλι που θέλουν να έχουν στην κατοχή τους μεγάλη έκταση, δεν το μπορούν μόνοι τους. Τότε σπεύδουν να παντρευτούν γυναίκες που ύστερα από λίγο καιρό τις διώχνουν, τις αγαπούν, τις μισούν, κάνουν παιδιά επειδή τα θέλουν κι ύστερα τα διώχνουν τελείως.\nΤι είναι αυτή η κενή από περιεχόμενο και αλόγιστη βιασύνη που σε τίποτα δεν διαφέρει από τη μανία; Πολεμούν τους ομοφύλους τους και δεν επιθυμούν την ησυχία. Στήνουν ενέδρες στους βασιλιάδες, διαπράττουν φόνους, σκάβουν τη γη ζητώντας ασήμι κι όταν το βρουν θέλουν να αγοράσουν γη κι όταν αγοράσουν τη γη πουλούν τους καρπούς της και πουλώντας τους καρπούς της πάλι παίρνουν ασήμι.\nΠώς βρίσκονται συνέχεια σε μεταβολή, πώς μεταβάλλουν συνέχεια την κατάστασή τους. Όταν δεν έχουν περιουσία, ποθούν να την αποκτήσουν, όταν την έχουν την κρύβουν, την εξαφανίζουν. Κοροϊδεύω εκείνους που τους συμβαίνουν ατυχίες, γελάω ακόμη περισσότερο με εκείνους που είναι δυστυχισμένοι, γιατί έχουν παραβεί τους νόμους της αλήθειας, φιλονικώντας με έχθρα μεταξύ τους, μαλώνοντας με τ’ αδέρφια τους, τα παιδιά τους, τους συμπολίτες τους, κι όλα τούτα τα κάνουν για ν’ αποκτήσουν πράγματα που κανείς όταν πεθάνει δεν τα εξουσιάζει.\nΖητούν ότι τους είναι δύσκολο, γιατί όταν κατοικούν στη στεριά ποθούν τη θάλασσα κι όταν μένουν σε νησί ποθούν την ηπειρωτική χώρα κι όλα τα διαστρέφουν με βάση τη δική τους επιθυμία. Φαίνονται πως επαινούν την ανδρεία στον πόλεμο, αλλά κάθε μέρα νικιούνται από την ακολασία, τη φιλαργυρία κι όλα τα άλλα πάθη από τα οποία πάσχουν. Είναι όλοι τους Θερσίτες της ζωής. Τώρα, όμως, καθώς χάνουν το μυαλό τους και γεμίζουν αλαζονεία για όσα υπάρχουν στη ζωή, σαν αυτά να ήταν πάντα σταθερά, χωρίς να περνά από τον νου τους πόσο άτακτη είναι η πορεία των πραγμάτων, είναι δύσκολο να διδαχτούν.\nΓιατί θα αρκούσε για να τους φρονηματίσει η μεταβολή των πάντων, που κάνοντας απότομη στροφή μας επιτίθεται και επινοεί κάθε είδους αιφνιδιαστική τροχηλασία. Αυτοί, όμως, σαν να βάδιζαν σε σταθερό και σίγουρο δρόμο, ξεχνούν τις συμφορές που τους βρίσκουν συνεχώς και με διάφορους τρόπους επιθυμούν αυτά που φέρνουν λύπη, επιζητούν εκείνα που τους βλάπτουν και ρίχνονται σε μεγάλες συμφορές.\nΓιατί λοιπόν, Ιπποκράτη, μέμφθηκες το γέλιο μου; Γιατί κανένας δεν γελά με τη δική του ανοησία, αλλά καθένας κοροϊδεύει την ανοησία του άλλου. Το γέλιο μου κατακρίνει την απερισκεψία των ανθρώπων, το ότι δεν έχουν ούτε μάτια ούτε αυτιά.» Φεύγοντας, έφτασα τους Αβδηρίτες που με περίμεναν στον λόφο απ’ όπου παρακολουθούσαν και τους είπα: Μεγάλη χάρη σας χρωστώ για την πρόσκλησή σας- γιατί είδα τον Δημόκριτο, τον σοφότατο, που διερεύνησε και κατάλαβε την πραγματικότητα της ανθρώπινης φύσης, τον μόνο που έχει τη δύναμη να σωφρονίσει τους ανθρώπους.\nThis entry was posted on Ιουλίου 13, 2017 στις 8:08 πμ\tand is filed under ΕΠΙΚΑΙΡΟΤΗΤΑ. You can follow any responses to this entry through the RSS 2.0 feed. You can leave a response, ή trackback from your own site.\nΈνα Σχόλιο to “Δημοκριτος εναντίον Ιπποκράτη Η απολογία ενός «τρελού»”\nΙουλίου 13, 2017 στις 9:41 πμ


Τελευταία ευκαιρία για να δώσετε "Παραγγελιές" στον Λαυρέντη Μαχαιρίτσα και τον Γιάννη Κότσιρα - AllYou.gr\nΤελευταία ευκαιρία για να δώσετε "Παραγγελιές" στον Λαυρέντη Μαχαιρίτσα και τον Γιάννη Κότσιρα\nΚερδίστε διπλές προσκλήσεις για το Γυάλινο Μουσικό Θέατρο τώρα!\nΦοιτητές, Άνεργοι, ΑΜΕΑ είσοδος με ποτό στο μπαρ 12 ευρώ\nΘέλεις να τους παρακολουθήσεις από κοντά; Σου δίνουμε την ευκαιρία να κερδίσεις διπλές προσκλήσεις.\nΤα ονόματα των τυχερών θα ανακοινωθούν μετά τη λήξη του διαγωνισμού. Οι προσκλήσεις παραλαμβάνονται στο ταμείο με την επίδειξη της αστυνομικής ταυτότητας.


24/03/2017 @ 12:28\nΟι 8 έως 2 με τη βοήθεια κάποιων άγνωστων φίλων τους όπως του Δημήτρη Καρρά και της Μπέλα Κασίμη (Πυξ-Λαξ) των οποίων θα προσπαθήσουν να σώσουν τις καριέρες και να κάνουν γνωστούς στο πανελλήνιο, θα εμφανιστούν για μια και σίγουρα μοναδική φορά στο Kookoo (Ιάκχου 17, Γκάζι) στις 22 Απριλίου!\nΘα ακουστούν τραγούδια από όλες τις δουλειές τους που δεν έχετε - και δεν πρόκειται να αγοράσετε μιας και ούτε αυτή τη φορά θα καταστήσουν διαθέσιμες διατηρώντας το cult status του συγκροτήματος.\nΜια πρώτη γεύση από την επίθεση ενέργειας, ποιότητας και μαεστρίας μπορείτε να πάρετε πατώντας το παρακάτω link το οποίο θα σας οδηγήσει στο νέο single των 8 εως 2 με τίτλο "Ροχάλα".\nΠρόκειται για ένα τραγούδι γροθιά στο καινούργιο και το πρωτοποριακό, μιας και αποτελεί κραχτή αντιγραφή γνωστής ροκ επιτυχίας την οποία και θα ακούσετε στο live (την αυθεντική επιτυχία, όχι τη μαϊμού).\nΟι 8 εως 2 σας περιμένουν όλους στο Kookoo στις 22 Απριλίου, εκεί γύρω στις 22:00, δηλαδή καλές έντεκα σύμφωνα με την ελληνική συναυλιακή παράδοση.\nΝα είστε εκεί! Δηλώνετε τη συμμετοχή σας εδώ.\nΘα ακολουθήσει dj set για το προσωπικό του μαγαζιού από τους GSiadis και Αντώνη Μουστάκα μιας και μετά την εμφάνιση των 8 εως 2 ο κόσμος θα αποχωρήσει τρέχοντας... από ενθουσιασμό.


Ο Θανάσης Πατριαρχέας μίλησε για τις δυσκολίες της δεύτερης εγκυμοσύνης της Βίβιαν Δράκου και το φύλο του μωρού που περιμένουν | Gpop.gr\nΟ Θανάσης Πατριαρχέας μίλησε για τις δυσκολίες της δεύτερης εγκυμοσύνης της Βίβιαν Δράκου και το φύλο του μωρού που περιμένουν\nΤις πιο όμορφες στιγμές της ζωής τους διανύουν ο Θανάσης Πατριαρχέας και η σύζυγός του Βίβιαν Δράκου, καθώς θα γίνουν ξανά γονείς.\nΜάλιστα, την ευχάριστη είδηση ανακοίνωσε ο ίδιος ο ηθοποιός μέσω του λογαριασμού του στο Instagram, ανεβάζοντας μία τρυφερή φωτογραφία.\nΣυγκεκριμένα ο Θανάσης Πατριαρχέας απαθανάτισε τη Βίβιαν Δράκου με φουσκωμένη κοιλίτσα και κάτω από τη φωτογραφία έγραψε: «Γυναικάρα μου! Κουράγιο και σ’ ευχαριστώ! #9months #δεύτερο!!!».\nΟ Θανάσης Πατριαρχέας μιλώντας στην κάμερα της εκπομπής «Στη Φωλιά των Κου Κου», αναφέρθηκε στη 2η εγκυμοσύνη της συζύγου του, που βρίσκεται ήδη στον 9ο μήνα της κύησης, ενώ αποκάλυψε πως οι δυο τους θα αποκτήσουν ξανά κοριτσάκι.\n«Χαρά μεγάλη ξανά και ανυπομονησία. Θέλουμε πολλά παιδιά. Αν πάνε όλα καλά και αντέχει η Βίβιαν, μακάρι να κάνουμε όσα γίνεται. Ενώ η πρώτη εγκυμοσύνη ήταν σαν εκδρομή, η δεύτερη ήταν λίγο πιο δύσκολη. Υπήρχαν μήνες που η Βίβιαν έπρεπε να είναι στο κρεβάτι. Δε θέλαμε να ανακοινώσουμε κάτι, μέχρι να ξέρουμε πως θα πάνε όλα καλά.\nΕίναι και το δεύτερο μωρό κοριτσάκι. Χαίρομαι πάρα πολύ. Θέλαμε δεύτερο παιδί. Όποτε είχαμε υποψία πως είναι έγκυος, πάντα έβγαινε αρνητικό το τεστ. Μια μέρα γύρισα από πρόβα και μου το ανακοίνωσε. Με τράβαγε βίντεο και την έχουμε αυτή τη στιγμή» είπε ο Θανάσης Πατριαρχέας.\nΗ τρυφερή ανάρτηση του Θανάση Πατριαρχέα με την κόρη του\nΘανάσης Πατριαρχέας: "Επειδή πόναγε τρέξαμε στην…\nΔείτε την φωτογραφία του Θανάση Πατριαρχέα με την…\nPrevious Post: Το όνειρο ενός γελοίου του Φ. Ντοστογιέφσκι με τον Δημήτρη Βερύκιο σε on line streaming\nNext Post: Kyra: Μετά το «The Voice» κυκλοφόρησε το πρώτο της τραγούδι


Επένδυση ενός ευρώ στην υγεία επιστρέφει 14 στην οικονομία - Ειδήσεις - νέα - Το Βήμα Online\nΑναβάθμιση στα συστήματα υγείας της Ευρώπης με προτεραιότητα στον ανθρωποκεντρικό χαρακτήρα, στα αποτελέσματα, στην ενίσχυση του ανθρώπινου δυναμικού, στην αποδοτικότητα και ανθεκτικότητα, προτείνει ο Ευρωπαϊκός Σύνδεσμος Φαρμακευτικών Βιομηχανιών (EFPIA) με αφορμή τις επιπτώσεις της πανδημίας, η οποία ανέδειξε όλα τα προβλήματα που υπάρχουν στις δομές υγείας της Ευρώπης.\nΣε σχετική έκθεση επισημαίνεται το υψηλό επίπεδο υπηρεσιών υγείας που παρέχεται στις χώρες της Ε.Ε. υπογραμμίζοντας πως η Ευρώπη έχει υπάρξει επί μακρόν κέντρο αριστείας για τις υπηρεσίες υγείας, την εκπαίδευση, την έρευνα και την καινοτομία. Ταυτόχρονα η αλληλεγγύη βρίσκεται σε προτεραιότητα, καθώς οι περισσότερες χώρες παρέχουν καθολική κάλυψη υγείας στον πληθυσμό τους, για βασικές υπηρεσίες.\nΟι ευρωπαίοι πολίτες ζουν περισσότερο, εν μέρει και εξαιτίας της ιατρικής προόδου και καινοτομίας. Όμως οι χρόνιες παθήσεις, οι οποίες ευθύνονται για τις περισσότερες περιπτώσεις ασθένειας, θανάτων και δαπανών υγείας γίνονται συχνότερες όσο αυξάνεται η ηλικία με αποτέλεσμα να απαιτείται πιο σύνθετη, ακριβή και μακροχρόνια περίθαλψη.\nΣύμφωνα με τα επιδημιολογικά δεδομένα, ως το 2100 οι ηλικιωμένοι άνω των 65 ετών θα έχουν αυξηθεί στο 31,3% από 20,2% το 2019. Και από αυτούς, οι ηλικιωμένοι άνω των 80 ετών, θα υπερδιπλασιαστούν, φτάνοντας το 14,6% από 5,8% το 2019.\nΟ πληθυσμός παραγωγικής ηλικίας θα υποχρεωθεί σε μεγαλύτερους φόρους για να υποστηριχθούν οι κοινωνικές δαπάνες και ο γηράσκων πληθυσμός. Ο δείκτης ηλικιακής εξάρτησης προβλέπεται να διπλασιαστεί στο 57,1% το 2100 από 31,4% το 2019, γεγονός που σημαίνει ότι 1,75 εργαζόμενοι θα αντιστοιχούν σε κάθε άτομο ηλικίας άνω των 65 ετών. (Σήμερα αντιστοιχούν 3 εργαζόμενοι για κάθε άτομο 65 ετών και άνω).\nΣχεδόν ένα τρίτο των ατόμων άνω των 15 ετών ζει με δύο ή και περισσότερες χρόνιες παθήσεις. Το 37% των Ευρωπαίων έχουν πολλαπλές χρόνιες παθήσεις όμως το ποσοστό τριπλασιάζεται σε ορισμένα κράτη μέλη.\nΣε 10 Ευρωπαϊκές χώρες, η συννοσηρότητα σε άτομα 50 ετών και άνω αυξήθηκε στο 42% το 2015, από 38% το 2007.\nΟι μη μεταδιδόμενες ασθένειες ευθύνονται για τους 9 στους 10 θανάτου με τις καρδιαγγειακές παθήσεις και τον καρκίνο να ευθύνονται για τα δύο τρίτα των θανάτων στην Ε.Ε. και για το 80% των δαπανών υγείας στην Ε.Ε. με τα καρδιαγγειακά, τον καρκίνο, τον διαβήτη τύπου ΙΙ και τις χρόνιες αναπνευστικές παθήσεις να απορροφούν τουλάχιστον το 25% των δαπανών.\nΔαπάνες υγείας στις χώρες της Ε.Ε. και του ΟΟΣΑ\nΠερίπου 550.000 άνθρωποι παραγωγικής ηλικίας χάνουν τη ζωή τους κάθε χρόνο εξαιτίας των μη μεταδιδόμενων ασθενειών «κοστίζοντας» 3,4 εκατομμύρια έτη ζωής και 115 δις. ευρώ απώλεια εισοδήματος ετησίως. Ταυτόχρονα οι ίδιες χρόνιες παθήσεις κοστίζουν εκατοντάδες δις ευρώ άτυπης περίθαλψης και έχουν κοινωνικές επιπτώσεις στη μείωση της παραγωγικότητας και την κοινωνική πρόνοια. Μόνο οι τέσσερις συχνότερες μη μεταδιδόμενες ασθένειες οδηγούν σε απώλεια του 2% του ΑΕΠ της Ευρώπης.\nΤο κόστος των μη μεταδιδόμενων ασθενειών αναμένεται να αυξηθεί κατά 70% ως το 2050.\nΠαρόλα αυτά, η έκθεση της EFPIA σημειώνει πως δεν είναι απαραίτητο τα συστήματα υγείας να οδηγήσουν σε οικονομική αστάθεια.\nΗ αναποτελεσματικότητα των συστημάτων υγείας οδηγεί σε σπατάλη το ένα από τα πέντε ευρώ που δαπανώνται για την υγεία. Βελτίωση της αποτελεσματικότητας μπορεί να επιτευχθεί με την κατάλληλη αξιοποίηση των φαρμάκων, όμως αυτά αποτελούν μόλις το ένα πέμπτο των δαπανών υγείας συνολικά.\nΤα πραγματικά οφέλη από την βελτίωση της αποτελεσματικότητας θα προκύψουν από οργανωτικές μεταρρυθμίσεις που θα στοχεύουν στη βελτίωση των ιατρικών αποτελεσμάτων. Επίσης οι κυβερνήσεις θα πρέπει να αντιμετωπίσουν την υγεία ως επένδυση και όχι ως δαπάνη, καθώς πρόκειται για τομέα βασικό για την σταθερότητα των χωρών, αλλά και για έναν από τους μεγαλύτερους εργοδοτικούς τομείς στην Ευρώπη.\nΚάθε ευρώ που δαπανάται στην υγεία, εκτιμάται ότι επιστρέφει 14 ευρώ στην οικονομία. Σε επίπεδο κρατών όμως, το ποσό αυτό διπλασιάζεται.\nΚατακερματισμός υπηρεσιών και πόρων\nΗ έκθεση επισημαίνει ότι τα συστήματα υγείας τώρα, δεν είναι ανθρωποκεντρικά, γιατί υπάρχει κατακερματισμός μεταξύ πρωτοβάθμιας, δευτεροβάθμιας και μακροχρόνιας περίθαλψης, ενώ και οι πόροι διατίθενται άνισα.\nΑυτός ο κατακερματισμός όμως, αποτελεί εμπόδιο και στην αποτελεσματικότητα, εξαιτίας των καθυστερήσεων και την παροχή υπηρεσιών που δεν χρειάζονται, ενόσω οι ασθενείς «κινούνται» σε ένα δαιδαλώδες σύστημα υγείας.\nΑντίθετα, χρειάζεται συνέχεια στην περίθαλψη, ξεκινώντας από την πρόληψη, προαγωγή της υγείας, πληθυσμιακούς ελέγχους, έγκαιρη διάγνωση και θεραπεία, καθώς επίσης και αποκατάσταση και υποστήριξη στο τελικό στάδιο. Όλα αυτά μπορούν να προαχθούν με τη χρήση γονιδιακών τεστ, βιοδεικτών, εξατομικευμένη ιατρική, αλλά και ψηφιακή υγεία με την παροχή πληροφοριών για τον ασθενή στο σύστημα υγείας σε πραγματικό χρόνο.\nΌλα αυτά θα βελτιώσουν την αποτελεσματικότητα και την αξία, αλλά και τη βιωσιμότητα των συστημάτων υγείας, την ισότητα πρόσβασης και στην καινοτομία, την ανθεκτικότητα των συστημάτων υγείας. Στην κατεύθυνση αυτή εντάσσεται και η αξιολόγηση των υπηρεσιών υγείας σε συνδυασμό με την αποτελεσματικότητα όπως την διαπιστώνουν οι ασθενείς κλπ.\nΣτην κατεύθυνση αυτή, η EFPIA έχει δημιουργήσει το EFPIA Think Tank ασθενών, με τη συμμετοχή κοινωνικών εταίρων και συνεργασιών δημοσίου και ιδιωτικού τομέα.\nΜε επίκεντρο τα θεραπευτικά αποτελέσματα, η έκθεση υπογραμμίζει ότι αυτά αφορούν ολόκληρο το εύρος των υπηρεσιών και παρόχων που συνδυαστικά προσδιορίζουν τα αποτελέσματα στους ασθενείς.\nΠροτείνει την εστίαση στη χρηματοδότηση των παρεμβάσεων που έχουν περισσότερη σημασία για καλύτερη υγεία και μακροβιότητα, αντί των σημερινών δομών που εστιάζουν στα τεστ, τις διαδικασίες και τις υπηρεσίες που παρασχέθηκαν και δεν αποτιμούν τα αποτελέσματα που ενδιαφέρουν περισσότερο τους ασθενείς και την κοινωνία.\nΑυτό οδηγεί σε επιλεκτική αντιμετώπιση των ασθενών με τις λιγότερες ανάγκες, μειωμένη αποτελεσματικότητα και περίθαλψη που δεν είναι η ενδεδειγμένη, αλλά και υποεκτίμηση των παρεμβάσεων που θα βελτιώσουν τα αποτελέσματα μακροπρόθεσμα.\nΕξιτήριο μετά από νοσηλεία για διαβήτη\nΤα συστήματα υγείας πρέπει να μετρούν τα αποτελέσματά τους βάσει καθιερωμένων μετρήσεων που μπορούν να συγκρίνουν τα αποτελέσματα μεταξύ παρόχων περίθαλψης, περιφερειών και χωρών. Αυτό θα μπορέσει να εξασφαλίσει αξιολόγηση και αξιοποίηση των βέλτιστων πρακτικών για τη βελτίωση των αποτελεσμάτων στην υγεία των ασθενών. Γι΄ αυτό χρειάζεται διαφάνεια και αξιοποίηση των υψηλού επιπέδου δεδομένων των συστημάτων υγείας.\nΤα αποτελέσματα είναι αυτά που θα καθορίζουν και τη χρηματοδότηση σε προγράμματα αποκατάστασης, πρωτοβάθμιας περίθαλψης, χειρουργικών επεμβάσεων και χρήση καινοτόμων φαρμάκων.\nΕδώ χρειάζεται και η αξιοποίηση της εμπειρίας των ασθενών, καθώς δηλώσεις αποτελεσμάτων από ασθενείς (PROs) είχαν συμπεριληφθεί στην έγκριση 49 ογκολογικών φαρμάκων από τον Ευρωπαϊκό και τον Αμερικανικό Οργανισμό Φαρμάκων τα έτη 2012-2016 (αφορούσαν το 70% των ενδείξεων για τις οποίες εγκρίθηκαν), ενώ το 2016, πάνω από τα μισά αιτήματα αξιολόγησης σε οκτώ φορείς έγκρισης συμπεριελάμβαναν τις δηλώσεις αποτελεσμάτων θεραπείας από τους ασθενείς.\nΠερίθαλψη με αξία\nΜε δεδομένο ότι το 20% των πόρων που δαπανώνται στην υγεία δεν βελτιώνουν τα υγειονομικά αποτελέσματα, η έκθεση υποστηρίζει την επένδυση στο «ευ ζην» με την αύξηση της αποτελεσματικότητας και την άνοδο του επιπέδου υγείας του πληθυσμού, για μακρόχρονη εξοικονόμηση πόρων.\nΤα συστήματα υγείας που εστιάζουν στην αξία των παρεμβάσεων και στην ασθενοκεντρική αντιμετώπιση των περιστατικών, ακολουθούν έξι βασικές αρχές:\nΑποτελέσματα που έχουν σημασία για τους ασθενείς, τα συστήματα τα ίδια και την κοινωνία\nΠαρεμβάσεις και υπηρεσίες που αφορούν την πρόληψη, την κοινωνική φροντίδα\nΠόροι που στρέφονται σε υψηλής αξίας φροντίδα υγείας και πρόληψη με αποτελέσματα και κόστος που μετράται ολιστικά,\nΣυνεχή εκπαίδευση που στηρίζεται σε αποδεδειγμένα δεδομένα\nΚαινοτομία στην παροχή υπηρεσιών υγείας και\nΧρηματοδοτικά μοντέλα που ανταμείβουν την αξία και τα αποτελέσματα.\nΚαθώς η πανδημία ανέδειξε τα ευάλωτα σημεία των συστημάτων υγείας, η έκθεση επισημαίνει την ανάγκη αντιμετώπισης των προκλήσεων δημόσιας υγείας που αναδύονται, την άνοδο των χρονίων παθήσεων, την μικροβιακή αντοχή και τους κινδύνους υγείας που φέρνουν οι περιβαλλοντικοί κίνδυνοι και η κλιματική αλλαγή.\nΓια την βιωσιμότητα των συστημάτων υγείας είναι απαραίτητη η αναβάθμιση του επιπέδου υγείας του πληθυσμού, όπως διαπιστώθηκε από συννοσηρότητες που επιδρούν στην περίθαλψη όσων προσβάλλονται από τον κοροναϊό.\nΑντίστοιχα, είναι απαραίτητη η ανθεκτικότητα στην εφοδιαστική αλυσίδα υγείας στην Ευρώπη, η οποία επίσης επλήγη στην πρώτη φάση της πανδημίας, ιδίως αφού οι ασθένειες δεν αναγνωρίζουν σύνορα.\nΠαράλληλα, οι κλινικές μελέτες αποτελούν βασικό βήμα για την προσφορά νέων θεραπειών και εμβολίων στους ασθενείς.\nΗ ανθεκτικότητα μπορεί να ενισχυθεί με την τηλεϊατρική και την απομακρυσμένη παρακολούθηση για την αποφυγή επισκέψεων, καινοτόμες προσεγγίσεις με αξιοποίηση των ψηφιακών δεδομένων, εναρμόνιση της ευρωπαϊκής νομοθεσίας για τους γενετικά τροποποιημένους οργανισμούς, συνεχόμενη ροή στη διαδικασία έγκρισης κλπ.\nΤα μελλοντικά συστήματα υγείας θα πρέπει να υιοθετήσουν καινοτομίες που δημιουργούν αξία στην περίθαλψη, επισημαίνει η έκθεση της EFPIA, όπως διαπιστώθηκε με την πανδημία που οι προσπάθειες έρευνας έδωσαν σε χρόνο ρεκόρ εξαιρετική πρόοδο με αποτέλεσμα την ανάδειξη στρατηγικών δημόσιας υγείας, θεραπείες και εμβόλια.\nΣήμερα είναι υπό εξέλιξη 288 υποψήφια εμβόλια, εκ των οποίων τα 104 σε κλινικές δοκιμές, έχει διασφαλιστεί η προμήθεια φαρμάκων, ενώ έχει αυξηθεί η παραγωγή για εμβόλια και φάρμακα ώστε να είναι διαθέσιμα και προσιτά.\nΌμως τα στεγανά που έχουν δημιουργηθεί στη χρηματοδότηση των τομέων περίθαλψης θέτουν εμπόδια στη φαρμακευτική δαπάνη, στη βάση της διαθεσιμότητας των πόρων ανά τομέα, εμποδίζοντας την κοινωνία να αξιοποιήσει τα πλήρη οφέλη για παράδειγμα της μείωσης της ανάγκης για περίθαλψη ή επεμβάσεις, νοσοκομειακή κάλυψη, παρηγορητική ιατρική ή μακροχρόνια νοσηλεία.\nΥποστηρίζοντας την ενιαία αντιμετώπιση στη χρηματοδότηση της περίθαλψης, η EFPIA σημειώνει πως σύμφωνα με τον ΟΟΣΑ, κατά μέσο όρο, τα φάρμακα νοσοκομειακά και μη, αντιπροσωπεύουν περίπου το ένα πέμπτο των συνολικών δαπανών υγείας. Η φαρμακευτική δαπάνη διαφοροποιείται σημαντικά μεταξύ των χωρών. Όμως ήταν σχετικά σταθερή και αυξανόταν κατά μέσο όρο περίπου 1,4% ετησίως στα έτη 2013 – 2018, αφού είχε πέσει κατά 1,2% ετησίως τα έτη 2008 – 2013 λόγω περιοριστικών πολιτικών. Αντίθετα, η μέση δαπάνη για μακροχρόνια περίθαλψη τριπλασιάστηκε σε 4,3–4,4% ετησίως, κατά την περίοδο 2008–2018. Η μακροχρόνια φροντίδα που σχετίζεται με την υγεία αντιπροσωπεύει ήδη το ένα τέταρτο των δαπανών για την υγεία στην Ελλάδα, την Ολλανδία, Σουηδία και Δανία, σε σύγκριση με μέσο όρο της ΕΕ 12%. Ο ΟΟΣΑ προβλέπει ότι οι δαπάνες για μακροχρόνια περίθαλψη ως ποσοστό του ΑΕΠ ενδέχεται να διπλασιαστούν ως το 2060. Οι καινοτόμες θεραπείες και υπηρεσίες που μειώνουν τις απαιτήσεις για μακροχρόνια φροντίδα έχουν επομένως τεράστια δυνητική αξία για την κοινωνία.\nΟι καινοτόμες θεραπείες μπορούν επίσης να επιτρέψουν στους ασθενείς να επιστρέψουν στην εργασία τους, συμβάλλοντας στους φόρους και στην παραγωγικότητα, μειώνοντας το κόστος περίθαλψης. Πρόσφατη μελέτη υπολόγισε ότι η συνολική επένδυση με αύξηση 6% του κόστους στη φροντίδα για 11 μορφές καρκίνου σε χώρες υψηλού εισοδήματος θα μπορούσε να αποδώσει 3,7 φορές περισσότερο ως το 2030 λόγω της αύξησης της παραγωγικότητας. Η υψηλότερη απόδοση υπολογίστηκε από το κόστος εξετάσεων απεικόνισης (129 φορές) και θεραπείας (17 φορές), δείχνοντας πώς συγκεκριμένες καινοτόμες θεραπείες μπορούν να φέρουν αξία σε όλους τους τομείς. Όσο για το πόσο προσιτές είναι οι καινοτόμες θεραπείες, θα πρέπει να συνυπολογίζεται και με την σπατάλη του 20% των πόρων για φάρμακα, αλλά και την αδυναμία ανακατανομής των πόρων για βελτίωση της αποτελεσματικότητας.\nΚαθυστερήσεις πρόσβασης σε νέες αντικαρκινικές θεραπείες στην Ε.Ε.\nΗ έκθεση αναφέρει παραδείγματα πιθανού οφέλους από καινοτόμες θεραπείες, όπως:\nΝέες θεραπείες για τον μη μικροκυτταρικό καρκίνο του πνεύμονα θα μπορούσαν παρατείνουν τη ζωή και προσφέρουν δυνατότητες θεραπείας σε ασθενείς όπου η πρόγνωση είναι πολύ κακή με εξοικονόμηση του κόστους νοσηλείας και παρηγορητικής θεραπείας, επιτρέποντας στους ασθενείς να επιστρέψουν στην εργασία τους, παράγοντας αξία 717 εκατ. ευρώ κάθε χρόνο.\nΟι κυτταρικές θεραπείες με χιμαιρικούς υποδοχείς αντιγόνου (CAR T) προσφέρουν τη δυνατότητα να σωθούν ζωές παιδιών και ενηλίκων με ορισμένες μορφές καρκίνου με πολύ κακή πρόγνωση, Μόνο για οξεία λεμφοβλαστική λευχαιμία το 2020 θα μπορούσαν να συνεισφέρουν ως και 5 δις. ευρώ στο ΑΕΠ σε ολόκληρη την ΕΕ.\nΟι γονιδιακές θεραπείες προσφέρουν τη δυνατότητα να θεραπεύσουν διάφορες γενετικές ασθένειες, αποφεύγοντας έτσι το κόστος της δια βίου εξειδικευμένης φροντίδας και υποστήριξης για αυτές τις παθήσεις και τις επιπλοκές τους, επιτρέποντας στους ασθενείς να έχουν φυσιολογικά, παραγωγικές ζωές.\nΆλλα παραδείγματα με σημαντικές δυνατότητες περιλαμβάνουν εμβόλια mRNA σε ορισμένους καρκίνους, θεραπείες για τον ιό HIV και την ηπατίτιδα Β και θεραπείες της νόσου Αλτζχάιμερ.\nΠαρόλα αυτά, θεσμοθετημένοι περιορισμοί προκαλούν καθυστερήσεις από την έγκριση ενός φαρμάκου μέχρι την πρόσβαση των ασθενών στη νέα θεραπεία.\nΧαρακτηριστικά, το 2019, η μέση καθυστέρηση είχε εξαπλάσιες διαφορές μεταξύ των χωρών της Ευρώπης. Ασθενείς στη Βόρεια και Δυτική Ευρώπη είχαν πρόσβαση σε νέα προϊόντα 100–350 ημέρες μετά την έγκριση, έναντι 600-850 ημερών στη Νότια και Ανατολική Ευρώπη. Για ορισμένα προϊόντα, δε, οι διαφοροποιήσεις ήταν ακόμη μεγαλύτερες εντός των χωρών, από τις διαφορές μεταξύ των χωρών. Για παράδειγμα, οι ασθενείς στην Εσθονία και τη Λετονία έπρεπε να περιμένουν πάνω από 900 ημέρες, χρόνος αναμονής 28 φορές μεγαλύτερος από αυτόν των ασθενών στη Γερμανία. Αντίστοιχα, ασθενείς στη Γαλλία είχαν αναμονή 560 ημέρες, 15 φορές περισσότερο από το χρόνο στη Γερμανία.\nΓια τα ορφανά φάρμακα, η μέση καθυστέρηση μεταξύ της άδειας κυκλοφορίας και της πρόσβασης των ασθενών σε ορφανά φάρμακα κυμαινόταν από 3,7 μήνες έως 3,2 έτη. Επιπλέον, το 15% των χωρών δεν είχε πρόσβαση σε κανένα από τα ορφανά φάρμακα που εγκρίθηκαν μεταξύ 2015 και 2018.


Αρχική/ Πολιτισμός/Λ. Κυριακίδης: Στεκόμαστε αρωγοί σε κάθε προσπάθεια των νέων ανθρώπων\nkavalapoint 7 Ιουνίου 2019 07:29\nΤο δικό του μήνυμα προς τους μαθητές, τους γονείς και τους εκπαιδευτικούς της Θάσου για την έναρξη των Πανελληνίων Εξετάσεων έδωσε ο Δήμαρχος Θάσου Λευτέρης Κυριακίδης.\nΜε την ευκαιρία της έναρξης των πανελληνίων εξετάσεων θα ήθελα να ευχηθώ καλό κουράγιο και καλή επιτυχία στους μαθητές, στους γονείς και στους εκπαιδευτικούς της Θάσου. Είναι η ευκαιρία, για τα παιδιά, να εισπράξουν τα οφέλη μιας μεγάλης προσπάθειας και να διεκδικήσουν αυτό που τους αξίζει. Γι’ αυτό τους εύχομαι, καθώς πέρασα και εγώ πριν χρόνια από την ίδια δοκιμασία, να δώσουν τον καλύτερο τους εαυτό με ηρεμία και καθαρό μυαλό.\nΣυγχαρητήρια εκ των προτέρων για την προσπάθεια και εύχομαι ολόψυχα το μέγιστο επιθυμητό αποτέλεσμα. Επίσης, εύχομαι στους γονείς καλή επιτυχία. Γνωρίζω ότι και αυτοί στάθηκαν δίπλα στην μεγάλη προσπάθεια των παιδιών τους και υποστήριξαν με κάθε μέσο και τρόπο την προσπάθεια τους.\nΕύχομαι καλό κουράγιο και δύναμη και στους εκπαιδευτικούς που καλούνται με νηφαλιότητα και ευθύνη να αξιολογήσουν τους κόπους της νέας γενιάς. Κάθε προσπάθεια των νέων ανθρώπων μας αφορά ΟΛΟΥΣ και στεκόμαστε δίπλα τους αρωγοί ευχόμενοι καλή επιτυχία.\n19 Ιανουαρίου 2022 16:12\nΘέατρο Αντιγόνη Βαλάκου – Work Demonstration «Η επιστροφή του Διονύσου»\n19 Ιανουαρίου 2022 16:04\nΔΗΠΕΘΕ Καβάλας: “Η Κυρά της Ρω” στο θέατρο Αντιγόνη Βαλάκου\n17 Ιανουαρίου 2022 09:27


Η καθιέρωση του μονοτονικού και η εκπαιδευτική μεταρρύθμιση - Ατέχνως\nΒρίσκεστε:Ατέχνως»Επικαιρότητα»Η καθιέρωση του μονοτονικού και η εκπαιδευτική μεταρρύθμιση\nΗ καθιέρωση του μονοτονικού και η εκπαιδευτική μεταρρύθμιση\nΑπό ΑΤΕΧΝΩΣ 2020 στο Ιάν 12, 2021 Επικαιρότητα, Προτεινόμενο\nΗ ιστορία της γλωσσικής μεταρρύθμισης και οι αγώνες γι αυτή αρχίζει από πολύ παλιά και σχετίζονται με τον εκδημοκρατισμό.\nΜε πρώτο τον Ελιασσαίο Γιαννίδη πλήθος διανοούμενων επιχειρηματολογούσαν για την καθιέρωση του μονοτονικού ή ακόμα χρησιμοποιούσαν το μονοτονικό .\n«Να δώσουμε αληθινή μόρφωση σε όλο τον λαό (…), να γκρεμίσουμε όλα τα τείχη που το συμφέρον της ολιγαρχίας υψώνει μπροστά στα παιδιά του λαού».\n| Δημήτρης Γληνός, 1936\n… Επανάστασις! Αι δαπάναι δια την παιδείαν θα υπερβούν τελικώς το 15% (Παπαντρέα – Παπατζή)\nΑπό τότε που ο δάσκαλος του λαού μας έγραψε τα παραπάνω λόγια, έχουν περάσει πολλά …πολλά χρόνια.\nΚυβερνήσεις ήρθαν κι έφυγαν, πολλές «εκπαιδευτικές μεταρρυθμίσεις» έχουν γίνει.\nΕκείνο το αίτημα, όμως, για «αληθινή μόρφωση σε όλο τον λαό», παραμένει ακόμα ανικανοποίητο. Και δεν θα μπορούσε να γίνει αλλιώς, όσο η κοινωνία της εκμετάλλευσης απαιτεί το σχολείο να εξυπηρετεί την εξουσία των λίγων, των αστών.\nΕίναι χαρακτηριστικό ότι ο Γιάννης Κακριδής διώχτηκε γι’ αυτό, στη δίκη των τόνων το χειμώνα του 1941 – 1942.\nΣτα 70 μεταπολεμικά χρόνια οι πιο αντιδραστικές αστικές πολιτικές δυνάμεις -ΕΡΕ, ΕΚ, Χούντα … και στη συνέχεια προεξεχούσης της ΝΔ, επαίρονται ποικιλοτρόπως για τις (προοδευτικές) «μεταρρυθμίσεις» τους.\nΗ Βουλή συνεδριάζει με αντικείμενο τη συζήτηση του νομοσχεδίου για την κατάργηση των εισαγωγικών εξετάσεων από τα Γυμνάσια στα Λύκεια ο υπουργός (Εθνικής Παιδείας και Θρησκευμάτων τον έλεγαν τότε) Λευτέρης Βερυβάκης του ΠΑΣΟΚ ζητάει το λόγο και ανακοινώνει ότι η κυβέρνηση εισάγει στο νομοσχέδιο τροπολογία για την καθιέρωση του μονοτονικού συστήματος.\n«Κύριε πρόεδρε, ήθελα με την έναρξη της συζητήσεως να θέσω μια τροπολογία την οποία η κυβέρνηση εισηγείται προς τη Βουλή, την επιψήφιση του μονοτονικού και να ζητήσω από τη Βουλή να την ενσωματώσει ως άρθρο 2 στο συζητούμενο νομοσχέδιο για να μπορέσει αμέσως με την επιψήφιση του άρθρου να τεθεί σε εφαρμογή και να παρθούν εκείνα τα προπαρασκευαστικά μέτρα που θα επιτρέψουν την εισαγωγή του μονοτονικού στην Εκπαίδευση και στη Διοίκηση», δηλώνει.\nΗ ανακοίνωση προκαλεί την άμεση αντίδραση του προέδρου της ΝΔ Ευάγγελου Αβέρωφ που παίρνει το λόγο και αναφέρει:\n«Δεν αντιτιθέμεθα κατ΄αρχήν, αλλά δεν νομίζουμε ότι τέτοιες μεταρρυθμίσεις μπορούν να γίνουν χωρίς μια ειδική μελέτη. Ότι χρειάζεται μια ειδική μελέτη για το μονοτονικό είναι προφανές, διότι ναι μεν είναι μια απλούστευση η οποία θα είναι χρήσιμη στις νέες γενεές αλλά δεν μπορούμε να πάμε σε απόλυτα σχήματα. Φέρνω αμέσως ένα παράδειγμα: το “που”, το οποίο είναι καθιερωμένο έχει πολλές έννοιες. Υποθέτω, ότι κατόπιν μιας μελέτης θα ευρεθεί ο τρόπος να απλουστευθεί μεν το σύστημα, αλλά να είναι δηλωτικό το “που” τι θέλει να πει. Το “που” σήμερα στη δημοτική είναι ή ερωτηματικό ή δηλωτικό τόπου. Το “που” αντικαθιστά το οποίον.\nΔεν είναι δυνατόν, λοιπόν, να πούμε χωρίς κάποια μελέτη, ότι καθιερώνουμε το μονοτονικό χωρίς να κάνουμε κάποιες μικρές διακρίσεις. Οι απλουστεύσεις είναι χρήσιμες, αλλά πολλές φορές καταλήγουν σε αλλοίωση της γλώσσας κατά τρόπο επικίνδυνο. Το διαζευτικό “ή” δεν μπορεί να έχει τον τόνο, τον οποίο βάζουμε τώρα του μονοτονικού. Πρέπει κάποια διάκριση να γίνει, όταν είναι διαζευκτικό ή όταν είναι άρθρο. Θα προτείνω, λοιπόν, και παρακαλώ τον κ. υπουργό να γίνει μια πληρέστερη μελέτη και να μην προχειρολογούμε για να μη μπερδεύουμε τη γλώσσα, αντί να την απλουστεύουμε και να την καλυτερεύουμε».\n«Ζητάμε από όλη ανεξαιρέτως τη Βουλή, μια και που ο αρχηγός της αξιωματικής αντιπολιτεύσεως κατ΄αρχήν τάχθηκε υπέρ της καθιέρωσης του μονοτονικού, να ψηφίσει με ενθουσιασμό αυτή τη μεταβολή για να επιτρέψει στην ελληνική γλώσσα, στην ελληνική παιδεία και στη διοίκηση να προχωρήσει σε μια ουσιαστικότερη αναδόμηση, χωρίς τυπικά παρέμβλητα από τους χρόνους, που δεν έχουν καμία σχέση με την ουσία της γνώσης της γλώσσας και την ουσία της ελληνικής παράδοσης», δήλωσε ο υπουργός.\nΣτη συνεδρίαση της Βουλής στη των Ελλήνων, στη διάρκεια της συζήτησης για νομοσχέδιο του Υπουργείου Παιδείας με διατάξεις για γλωσσικά θέματα, οι Πάνος Παναγιωτόπουλος, κοινοβουλευτικός εκπρόσωπος της ΝΔ και ο Κυριάκος Βελόπουλος –προ «Ελληνικής Λύσης», ως κοινοβουλευτικός εκπρόσωπος του ΛΑΟΣ που πουλούσε «χειρόγραφες επιστολές του Ιησού», αντίθετα με τις σημερινές κηραλοιφές κλπ. σε παραληρηματική αγόρευση.\nΠΑΝΟΣ ΠΑΝΑΓΙΩΤΟΠΟΥΛΟΣ <|ΠΠ|>\nΕίδαμε, λοιπόν, το εκπαιδευτικό συνδικαλιστικό κίνημα να ασχολείται με όλα τα θέματα, πλην εκείνου της πραγματικής ποιότητας της παρεχόμενης εκπαίδευσης.\nΠότε είδαμε, κύριε Υπουργέ, τους περίφημους συνδικαλιστές στο χώρο της εκπαίδευσης όλων των βαθμίδων να αγωνιούν για την υποβάθμιση της εκμάθησης της γλώσσας στην Ελλάδα; Διαχειριζόμαστε ως έθνος των Ελλήνων μία γλώσσα που αποτελεί τη βάση του παγκόσμιου γλωσσικού πολιτισμού.\nΕίναι ή δεν είναι έτσι; Η ελληνική γλώσσα αποτελεί τη βάση της παγκόσμιας γλωσσικής παιδείας.\nΠού είναι η αγωνία τους για την ελληνική ταυτότητα στα πλαίσια της παγκοσμιοποίησης; Πού είναι η αγωνία τους για τη δραστική υποβάθμιση των δημοσίων σχολείων σε αυτήν την εικοσαετία;\nΚΥΡΙΑΚΟΣ ΒΕΛΟΠΟΥΛΟΣ <|ΚΒ|>: Κύριε Παναγιωτόπουλε, ήθελα να σας χειροκροτήσω και εγώ, πιστέψτε με. Ο λόγος σας ήταν εκπληκτικός. Αφού μπερδεύτηκα, νόμιζα ότι μιλούσε εκπρόσωπος του ΛΑ.Ο.Σ.\n<|ΠΠ|>: Μήπως είστε εσείς Νεοδημοκράτης δεν ξέρω…\n<|ΚΒ|>: Όχι, εμείς είμαστε δεξιοί. Εσείς είστε κεντροδεξιοί. Αλλά θα σας πω και το εξής, για να ξεκαθαρίσουμε τα πράγματα, γιατί η μνήμη σας είναι πλημμελής.\n<|ΠΠ|>: Λάθος μας. Το λέω εγώ.\n<|ΚΒ|>: Χαίρομαι που το παραδέχεστε. Είναι μεγάλη τιμή σε έναν πολιτικό άνδρα να παραδέχεται τα λάθη.\n<|ΠΠ|>: Ήταν επιπόλαιη γλωσσική μεταρρύθμιση του ’80 και την πλήρωσε ο ελληνικός λαός.\nΤο μονοτονικό εφαρμόστηκε τη σχολική χρονιά 1982-1983.\nΔείτε |> Στιγμές από την εκατοντάχρονη διαπάλη του ΚΚΕ με τις μεταμορφώσεις του αστικού σχολείου\nTo Τμήμα Παιδείας και Έρευνας της ΚΕ του ΚΚΕ παρουσιάζει την εμπλουτισμένη πρόταση του Κόμματος για το σχολείο των λαϊκών αναγκών, των κοινωνικών δυνατοτήτων και απαιτήσεων της εποχής μας.\nΠρόκειται για την «καρδιά» της εκπαιδευτικής αντίληψης του Κόμματος, η οποία πηγάζει από τις δυνατότητες της εποχής, το επίπεδο ανάπτυξης των παραγωγικών δυνάμεων, ενώ βρίσκεται στον αντίποδα της στρατηγικής του κεφαλαίου.\nΤαυτόχρονα αποτελεί πρόταση πάλης στο σήμερα, που μπορεί να μπολιάσει τους αγώνες και τις διεκδικήσεις του λαϊκού κινήματος.\nΗ έκδοση διακρίνεται στα εξής τρία μέρη:\n1. Η αστική στρατηγική για το σχολείο.\n2. Βασικές αρχές του σχολείου των σύγχρονων μορφωτικών αναγκών.\n3. Ειδικότερα για το γνωστικό-διαπαιδαγωγητικό περιεχόμενο του σχολείου.\n¡ ISBN 978-960-451-214-0\nℹ Η πρόταση του ΚΚΕ για το Ενιαίο Δωδεκάχρονο Σχολείο Σύγχρονης Γενικής Παιδείας\nΕκπαιδευτική μεταρρύθμιση ΚΚΕ 12χρονο σχολείο Μονοτονικό\nΠροηγούμενη δημοσίευση Τα απαραίτητα αξεσουάρ που πρέπει να έχει ένας οδηγός σε περίπτωση χιονόπτωσης και άσχημων καιρικών συνθηκών\nΕπόμενη δημοσίευση Νίκος Μόττας: «Τα γεγονότα στις ΗΠΑ δείχνουν μια κοινωνία βαθύτατων αντιθέσεων που βρίσκεται σε παρακμή»


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: Τα WikiLeaks …καίνε την Ντόρα Μπακογιάννη !!\nΕκρηκτικές είναι οι αποκαλύψεις της ομάδας των ερευνητών, ανάμεσα στους οποίους και μέλη της ομάδας του WikiLeaks, για την Ελλάδα, σύμφωνα με διαβαθμισμένα τηλεγραφήματα της αμερικανικής πρεσβείας στην Αθήνα προς το υπουργείο Εξωτερικών των Ηνωμένων Πολιτειών που φέρνει στο φως το «ΘΕΜΑ». Στα ντοκουμέντα που αποκαλύπτουμε σήμερα, οι αμερικανικές υπηρεσίες απαντούν σε μια σειρά από ερωτήματα: Γ ιατί η Ντόρα Μπακογιάννη «κάρφωνε» στους Αμερικανικούς τον Πέτρο Μολυβιάτη; Πώς ο Κωνσταντίνος Καραμανλής ο πρεσβύτερος άλλαξε τους σχεδιασμούς του Μητσοτάκη; Γιατί ο πρώην πρωθυπουργός Κωνσταντίνος Μητσοτάκης ήταν πρόθυμος να υποστεί οποιοδήποτε πολιτικό κόστος αρκεί να διευκολύνει την αμερικανική κυβέρνηση; Ποιο ήταν το μυστικό σχέδιο της Ουάσινγκτον για εγκατάσταση ιπτάμενων τάνκερ στην Ελλάδα κατά τη διάρκεια του πρώτου πολέμου στον Περσικό κόλπο; Γιατί η αμερικανική κυβέρνηση απέρριψε την εναλλακτική πρόταση μεταστάθμευσης των αεροσκαφών εναέριου ανεφοδιασμού στη Λήμνο; Ποια γεγονότα ώθησαν τους Αμερικανούς να χαρακτηρίσουν το σκάνδαλο των υποκλοπών «Μητσοτάκης-gate»; …. Γιατί η Ουάσινγκτον υιοθέτησε τις καταγγελίες Μαυρίκη ότι η Ντόρα Μπακογιάννη γνώριζε και ενέκρινε τις υποκλοπές ακόμη και του τηλεφώνου του Ανδρέα Παπανδρέου;\nΗ χιονοστιβάδα των αποκαλύψεων ξεκινά από το 1990, σε τηλεγράφημα με ημερομηνία 24 Αυγούστου του 1990, το οποίο είχε αποσταλεί από την πρεσβεία των ΗΠΑ στην Αθήνα προς το αμερικανικό Στέιτ Ντιπάρτμεντ. Από τα αναφερόμενα στο τηλεγράφημα που είχε συντάξει ο τότε πρεσβευτής των Ηνωμένων Πολιτειών στην Αθήνα κ. Μάικλ Σωτήρχος φαίνεται πως ο επικεφαλής της αμερικανικής διπλωματικής αποστολής «συνεργάζεται» με τον τότε πρωθυπουργό της Ελλάδας κ. Κωνσταντίνο Μητσοτάκη και ότι από κοινού προετοίμαζαν αποφάσεις της Βουλής! Αποκαλύπτεται επίσης ότι η κυρία Ντόρα Μπακογιάννη είχε «καρφώσει» σε συνομιλητή της πως ο κ. Πέτρος Μολυβιάτης, διπλωματικός σύμβουλος του τότε Προέδρου της Δημοκρατίας Κωνσταντίνου Καραμανλή, ήταν υπεύθυνος για τη μεταστροφή της απόφασης του Καραμανλή να επιτρέψει τη μεταστάθμευση αμερικανικών αεροσκαφών εναέριου ανεφοδιασμού στη βάση του Ελληνικού.\nΣτο έγγραφο αυτό, οι Αμερικανοί χαρακτηρίζουν το σκάνδαλο των υποκλοπών «Μητσοτάκης-gate», αποδίδοντάς το με τον έμμεσο αυτό τρόπο στον πρώην πρωθυπουργό. Στην παράγραφο με υπότιτλο «σκάνδαλο υποκλοπών», οι Αμερικανοί διπλωμάτες επισημαίνουν ότι «η ανάδειξη τους τελευταίους δύο μήνες του “Μητσοτάκης-gate” είχε προστεθεί στα πολιτικά προβλήματα του πρωθυπουργού. Το σκάνδαλο επικεντρώνεται γύρω από τους ισχυρισμούς του τεχνικού Χρήστου Μαυρίκη, ο οποίος υποστηρίζει ότι είχε υποκλέψει τις συνομιλίες ηγετών της αντιπολίτευσης και μελών της ελληνικής κυβέρνησης, σύμφωνα με τις οδηγίες του Νίκου Γρυλάκη -ενός πρώην βοηθού του Μητσοτάκη- και σε γνώση του πρωθυπουργού και της κόρης του, υπουργού Πολιτισμού Ντόρας Μπακογιάννη, δύο χρόνια προτού η κυβέρνηση Μητσοτάκη έρθει στην εξουσία. Το σκάνδαλο έχει επιδεινώσει τα προβλήματα της ελληνικής κυβέρνησης, που έχει μια οριακή πλειοψηφία δύο εδρών στη Βουλή, και ευθύνεται για την παραίτηση (ντροπιαστική για τον πρωθυπουργό) του υπουργού Επικρατείας στις 10 Μαΐου. Στην τριετή θητεία της, η κυβέρνηση Μητσοτάκη ήρθε αντιμέτωπη με παραιτήσεις ή αντικαταστάσεις εννέα υπουργών, συμπεριλαμβανομένου του υπουργού Γεωργίας Σωτήρη Χατζηγάκη, ο οποίος παραιτήθηκε τον Δεκέμβριο του 1992 λόγω της ανάθεσης συμβολαίων πυρόσβεσης σε ιδιωτικές εταιρείες». Στο ίδιο τηλεγράφημα γίνεται σύντομη αναφορά και στην υπόθεση Λάλα. «Η υπόθεση κατασκοπείας στην οποία είναι αναμεμιγμένος ο Ελληνοαμερικανός υπάλληλος της πρεσβείας μας Στήβεν Λάλας ντρόπιασε τον Μητσοτάκη. Ο ελληνικός Τύπος έχει μεταθέσει το ενδιαφέρον του από τον χλευασμό της αμερικανικής κυβέρνησης στο να αναζητά μια επιβεβαιωμένη υπόθεση κατασκοπείας». PROTO THEMA


DogWorld: Η τελευταία επιθυμία ενός ετοιμοθάνατου να ξαναδεί το χαμένο σκυλί του έγινε πραγματικότητα!\nΗ τελευταία επιθυμία ενός ετοιμοθάνατου να ξαναδεί το χαμένο σκυλί του έγινε πραγματικότητα!\nΤην περασμένη Κυριακή ο σκυλάκος Cutie, έσκαψε μια τρύπα κάτω από το φράχτη και το έσκασε από το σπίτι ενός γείτονα που είχε αναλάβει την φροντίδα του. Ο ιδιοκτήτης του, ένας ετοιμοθάνατος ηλικιωμένος που βρίσκεται σε κλινική, μόλις έμαθε τα νέα συνετρίβη. Το μόνο που ήθελε πριν πεθάνει ήταν να δει και πάλι τον αγαπημένο του σκύλο.\nΟι γείτονες και οι γνωστοί του ηλικιωμένου πίστεψαν πως ο σκύλος δραπέτευσε για να πάει να βρει τον ετοιμοθάνατο ιδιοκτήτη του, ο οποίος νοσηλευόταν στην κλινική με καρκίνο του πάγκρεας. Οι γιατροί του είχαν δώσει μόνο λίγες ημέρες ζωής.\nΉταν Παρασκευή το βράδυ όταν η τελευταία επιθυμία του κ. Johh έγινε πραγματικότητα. Ο σκυλάκος βρέθηκε να τρέχει κοντά στο σημείο απ' όπου είχε δραπετεύσει. Όταν ο σκύλος μεταφέρθηκε στην κλινική για να διαπιστωθεί εάν όντως πρόκειται για τον ίδιο σκύλο, η επανένωση ήταν συγκινητική.\nΟ ηλικιωμένος ανακουφισμένος πλέον δήλωσε: "Είμαι έτοιμος να κλάψω".\nΤώρα πια ο ηλικιωμένος μπορεί να ''φύγει'' γνωρίζοντας πως ο σκύλος τους είναι ασφαλής.\nΔείτε το βίντεο της τρυφερής επανένωσης\nKaPa 12 Ιουνίου 2013 - 6:30 μ.μ.\nΠρέπει να ζήσεις με έναν σκύλο και να τον αγαπήσεις για να μπορέσεις να το νιώσεις όλο αυτό.Συγκινήθηκα πολύ...\nMarie 13 Ιουνίου 2013 - 11:40 π.μ.


Το cloud ERP στο επίκεντρο του Ψηφιακού Μετασχηματισμού! - SoftOne Technologies Α.Ε.\nHome › Blog › Cloud › Το cloud ERP στο επίκεντρο του Ψηφιακού Μετασχηματισμού!\nΣήμερα, αποτελεί πλέον αναμφισβήτητο γεγονός ότι η τεχνολογία εξελίσσεται σε αναπόσπαστο κομμάτι κάθε επιχειρησιακής διεργασίας (από την ανάπτυξη προϊόντων και υπηρεσιών έως την εξυπηρέτηση πελατών), καθιστώντας προφανή -περισσότερο από ποτέ άλλοτε- τα οφέλη που μπορεί να έχει για τις επιχειρήσεις η αυτοματοποίηση διαδικασιών.\nΗ αυξανόμενη υιοθέτηση καινοτόμων τεχνολογιών αλλάζει δραστικά το επιχειρηματικό περιβάλλον, τόσο σε ότι αφορά τη δραστηριοποίηση των εταιρειών όσο και σε ότι αφορά τη συμπεριφορά των πελατών. Ο ανταγωνισμός εντείνεται, καθώς νέες επιχειρήσεις κάνουν την εμφάνισή τους στην αγορά και θέτουν νέα πρότυπα σε ότι αφορά την ευελιξία, την ταχύτητα απόκρισης και την επιχειρηματική λειτουργία. Από την άλλη πλευρά, όπως προαναφέρθηκε, η συμπεριφορά, οι αξίες και οι προσδοκίες των πελατών μεταβάλλονται ραγδαία, αναζητώντας εντυπωσιακή και εξατομικευμένη εμπειρία σε κάθε σημείο επαφής με τις επιχειρήσεις.\nΓια να μπορέσουν να ανταποκριθούν οι τελευταίες στη νέα πραγματικότητα που διαμορφώνεται, πρέπει να αλλάξουν το επιχειρηματικό τους μοντέλο. Ο «περιβόητος» ψηφιακός μετασχηματισμός της λειτουργίας τους δεν αποτελεί πλέον επιλογή αλλά απαραίτητη προϋπόθεση για την ανάπτυξη κάθε επιχείρησης και οργανισμού.\nΣτην κατεύθυνση αυτή, το cloud, και ειδικότερα το cloud ERP βρίσκεται στο επίκεντρο του ψηφιακού μετασχηματισμού κάθε σύγχρονης επιχείρησης, καθώς αλλάζει ριζικά τον τρόπο με τον οποίο μία επιχείρηση λειτουργεί και προσφέρει αξία στους πελάτες της.\nΜία πραγματικά σύγχρονη λύση cloud ERP, όπως η πλατφόρμα Soft1 Cloud ERP Series 5 της SoftOne, μπορεί να βοηθήσει κάθε επιχείρηση -ανεξαρτήτως μεγέθους ή κλάδου δραστηριοποίησης- να θέσει τις βάσεις για ένα πιο ευέλικτο, έξυπνο και οικονομικό μοντέλο λειτουργίας. Ένα πραγματικά «ευφυές» και αξιόπιστο σύστημα ERP που ενσωματώνει πρωτοποριακές ψηφιακές τεχνολογίες, θα βοηθήσει κάθε επιχείρηση να δημιουργήσει νέες πηγές εσόδων, να περιορίσει το κόστος της λειτουργίας της και να ανταποκριθεί άμεσα στις ανάγκες των πελατών της αλλά και τις προκλήσεις της αγοράς.\nΕν κατακλείδι, το να αποφεύγει μία επιχείρηση τον ψηφιακό της μετασχηματισμό δεν αποτελεί βιώσιμη επιλογή. Έχει έρθει πλέον η στιγμή για κάθε επιχείρηση να επενδύσει στον ψηφιακό της μετασχηματισμό, να επενδύσει σε μία έξυπνη πλατφόρμα ERP που λειτουργεί στο cloud.\n#Cloud #Cloud CRM #Cloud ERP #Digital Transformation\nΤο ERP, αλλάζει (σ)το μέλλον\nΤα στρατηγικά πλεονεκτήματα του cloud ERP


ΜΠΑΣΚΕΤ Archives - Σελίδα 8 από 1594 - pressaris.gr\nΔύο πρώην …συνεργάτες του Μάικ Κάιζερ στις ελληνικές ομάδες όπου αγωνίστηκε, ο γκαρντ του Παναθηναϊκού, Λευτέρης Μποχωρίδης και ο Γιάννης Καστρίτης, ο προπονητής του στην Κύμη, τη σεζόν 2017-18 και νυν κόουτς του Άρη, στέλνουν το μήνυμά τους για το...\nΠροπόνηση χωρίς Σιδηροηλία\nΠροπόνηση ενόψει της αναμέτρησης κόντρα στη Λάρισα (07/05) πραγματοποίησε σήμερα ο Άρης με τον Σιδηροηλία να συνεχίζει να ακολουθεί πρόγραμμα αποθεραπείας.\nΕΣΑΚΕ: Οι αριθμοί του Άρης-Λάρισα και όχι μόνο!\nΟ Άρης βρίσκεται με την… πλάτη στον τοίχο σε ότι αφορά το θέμα της ανάκλησης των δελτίων, αλλά είναι ώρα να ειπωθούν κάποια ξεκάθαρα πράγματα. Υπάρχει η μεγάλη προσπάθεια επιβίωσης του Άρη, ο περίεργος ρόλος της ΕΟΚ και φυσικά η...\nTo τρίτο Ευρωπαϊκό τρόπαιο και ο σπουδαίος Βασίλης Βουρτζούμης (photo)\nΣαν σήμερα ήταν όταν ο Άρης “έραβε” το δεύτερο αστέρι στην “πανοπλία” του! Η ΚΑΕ θυμήθηκε το συγκλονιστικό Champions Cup που κατέκτησε ο Άρης πριν από 19 χρόνια και έκανε ειδική αναφορά στα social media, όπως αναφέραμε σε άλλο άρθρο...\nH AEK έχει 20 ban, τον Άρη απειλείτε με ανάκληση δελτίων για καθυστέρηση 2 μηνών; Τι γίνεται με το στοίχημα!\nΣτο ελληνικό μπάσκετ αυτό που έχει σημασία είναι να αντιμετωπίζονται όλα τα σωματεία με τις ίδιες αποστάσεις.\nΠουρσανίδης Γ.-Τσαρούχα-Σταματόπουλος σφυρίζουν τον Άρη με την Λάρισα\nΗ ΕΟΚ ανακοίνωσε τους διαιτητές για την 25η αγωνιστική της Stoiximan Basket League, όπως και για τον εξ αναβολής αγώνα Λάρισα-Προηθέας που θα γίνει την Τετάρτη 11 Μαΐου. Πουρσανίδης Γ.-Τσαρούχα-Σταματόπουλος σφυρίζουν τον Άρη με την Λάρισα Αναλυτικά: Σάββατο 7 Μαΐου...\nΌταν ο Άρης “έραβε” το δεύτερο αστέρι στην “πανοπλία” του! Η ΚΑΕ για το συγκλονιστικό Champions Cup (photos)\nΌταν ο Άρης "έραβε" το δεύτερο αστέρι στην "πανοπλία" του! Η ΚΑΕ θυμήθηκε το συγκλονιστικό Champions Cup που κατέκτησε ο Άρης πριν από 19 χρόνια και έκανε ειδική αναφορά στα social media.\nΣυνεχίζεται η διάθεση για τα εισιτήρια Άρης-Λάρισα\nΣυνεχίζεται και σήμερα η διάθεση των εισιτηρίων του αγώνα Άρης – Λάρισα για το πρωτάθλημα μπάσκετ.\nΝέα προσπάθεια για να βρεθεί φόρμουλα με Τζένκινς και παράταση στην αγωνία…\nΜάχη με το χρόνο δίνει η ΚΑΕ Άρης για το θέμα της ανάκλησης των δελτίων για την οφειλή προς τον Μάικλ Τζένκινς, ο οποίος αποδεικνύεται σκληρός διαπραγματευτής. Οι κιτρινόμαυροι ακόμη δεν έχουν βρει την φόρμουλα για ένα νέο διακανονισμό με...\nΠροετοιμασία χωρίς Σιδηροηλία\nΟ Άρης συνέχισε την προετοιμασία του για τον αγώνα με τη Λάρισα, με μία απογευματινή προπόνηση.\nΔυο μήνες η αύξηση του μετοχικού κεφαλαίου, νέο κάλεσμα της ΚΑΕ Αρης (video-photo)!\nH KAE υπενθύμισε την αύξηση του μετοχικού κεφαλαίου και ζήτησε από τον κόσμο να στηρίξει ακόμη περισσότερο.\nΣυνεχίζεται ο διαγωνισμός από την ΚΑΕ με έπαθλο εισιτήρια για το ματς του Σαββάτου\nΗ ΚΑΕ Άρης υπενθυμίζει με ανάρτηση της στα social media για τον διαγωνισμό που «τρέχει» και έχει ως έπαθλο εισιτήρια για αγώνα κόντρα στην Λάρισα, το Σάββατο.\nΣτον… αέρα τα εισιτήρια του αγώνα Άρης – Λάρισα για το πρωτάθλημα μπάσκετ. Όπως ενημέρωσε η κιτρινόμαυρη ΚΑΕ: “Η ΚΑΕ ΑΡΗΣ ανακοινώνει ότι από σήμερα Τρίτη 03/05 τίθενται στην κυκλοφορία τα εισιτήρια του αγώνα με τη Λάρισα, ο οποίος θα...\nΑγώνας δρόμου στην ΚΑΕ Άρης για το “αγκάθι” των χρεών στον Τζένκινς\nΗμέρες διπλής… πρόκλησης για το κιτρινόμαυρο μπάσκετ! Ο Άρης έχει να αντιμετωπίσει την πρόκληση της 6ης θέσης και για τον λόγο αυτό ο Γιάννης Καστρίτης και οι παίκτες θέλουν να είναι πλήρεις και καλά προετοιμασμένοι. Ο Έλληνας τεχνικός συνεχίζει να...\nΣε ρυθμούς Λάρισας ο Άρης ανεβάζει από σήμερα ρυθμούς\nΣε ρυθμούς Λάρισας ο Άρης ανεβάζει από σήμερα ρυθμούς… Μετά από την αγωνιστική απραξία του περασμένου Σαββατοκύριακου, οι καλαθοσφαιριστές του Άρη επέστρεψαν χθες στο παρκέ, κάνοντας focus στο παιχνίδι με τη Λάρισα, το οποίο θα διεξαχθεί το Σάββατο 07/05 (17:00)...\nΤο συγκινητικό μήνυμα του Σούμποτιτς: “Το δείπνο του Όσιμ με Βράνκοβιτς, Πάσπαλι και Μπάγεβιτς”!\nΟ Ίβιτσα Όσιμ δεν είναι πια στη ζωή και ο Λευτέρης Σούμποτιτς σχολίασε δημόσια με μήνυμά του την δική του εμπειρία για τον “Σβάμπο”. Όπως έγραψε: “Φθινόπωρο 92 στην Αθήνα. Το τηλέφωνο χτυπάει άγνωστος αριθμός. Γεια σου Ivica Osim εδώ....\nPage 8 of 1594« First‹ Previous456789101112Next ›Last »


Υποκείμενα: Η πολιτική των κλιματικών αλλαγών\nΤο πρωτότυπο αυτό βιβλίο του Άντονι Γκίντενς, εισάγει τον αναγνώστη στο θέμα των κλιματικών αλλαγών, εστιάζοντας κυρίως στις πολιτικές και κοινωνικές αλλαγές που είναι αναγκαίες έτσι, ώστε η ανθρωπότητα να αποτρέψει το φαινόμενο.\nΤο γενικότερο εγχείρημα και τα κύρια ερωτήματα που πραγματεύεται, με πολύ γλαφυρό τρόπο, ο συγγραφέας είναι εξαιρετικά ενδιαφέροντα και επείγοντα, όπως: Πώς διαμορφώνεται μια πολιτική για τις κλιματικές αλλαγές; Πώς μπορεί να γίνει αποδεκτή από το ευρύ κοινό και να συμπαρασύρει ως θετικό όραμα πολίτες, Μη Κυβερνητικές Οργανώσεις, κράτη, πολιτικές δυνάμεις; Πώς είναι δυνατόν να αλλάξουν η καθημερινότητα, οι συμπεριφορές των ανθρώπων, το κράτος, τα κόμματα, οι επιχειρήσεις;\nΗ πληθώρα των πολιτικών και των προτάσεων που παραθέτει ο Γκίντενς αντλείται από την κοινωνιολογία, την πολιτική επιστήμη, την οικονομική επιστήμη, την εμπειρία των κοινωνικών\nκινημάτων, την τοπική ανάπτυξη, τη διεθνή εμπειρία, τη γεωπολιτική και άλλα. Θεωρεί ότι χρειάζονται μεγάλες επενδύσεις σε καθαρές τεχνολογίες, καθώς και στην αναδιαμόρφωση των πόλεων και της ζωής μας. Σημαντικός για την επιτυχία του όλου εγχειρήματος είναι ο ρόλος του κράτους. Οι αναπτυγμένες χώρες θα πρέπει να πρωτοστατήσουν, εμπνεόμενες από μια νέα ουτοπία στο τοπικό, το εθνικό και το διεθνές επίπεδο και προκρίνοντας την απεξάρτηση από τα ορυκτά καύσιμα, τη συνεργασία, την πραγματική ευημερία. Ουτοπικά, θα μου πείτε, αλλά αξίζει να το διαβάσει κανείς. Μόνον έτσι θα αλλάξει η νοοτροπία μας, πράγμα που θεωρώ σημαντικό για κάθε αλλαγή που επιδιώκεται στη ζωή. Ειδάλλως, ό,τι και να λέμε θα μένει στο χώρο της θεωρίας. Ο άνθρωπος είναι ο βασικός παράγων και αυτός διαμορφώνει κυβερνήσεις, που με τη σειρά τους διαμορφώνουν πολιτικές. (Εκδόσεις Μεταίχμιο)\n(Δημοσιεύτηκε στην Αμαρυσία στις 16/6/10)


Φράγμα υδρατμών του οροφής στο λουτρό με ξύλινη επικάλυψη του σπιτιού Τοποθέτηση στην κρύα σοφίτα του σοφίτα, σωστή θέρμανση και εγκατάσταση υλικού\nΦράγμα ατμών της οροφής: αλγόριθμος ενεργειών\n1 Για ποιο λόγο χρησιμοποιείται το φράγμα ατμών;\n2 Πώς να επιλέξετε ένα υλικό;\n3 Οι κύριοι τύποι φραγμάτων ατμού για την οροφή\n4 Μικρό συμπέρασμα\nΤο φράγμα ατμού για την οροφή σε ένα ξύλινο δάπεδο δεν είναι μόνο η εγγύηση για το πιο άνετο μικροκλίμα σε οποιοδήποτε δωμάτιο, αλλά και ένα είδος σωτηρίας στην περίπτωση των σάουνων και άλλων δωματίων με υψηλό επίπεδο υγρασίας. Δυστυχώς, όταν τα κύρια στοιχεία βρέχονται, η δομή μπορεί να χάσει τη φέρουσα ικανότητα, καθιστώντας έτσι επικίνδυνη. Χαρακτηριστικά θερμικής μόνωσης θα υποφέρουν επίσης, καθώς μπορεί να εμφανιστεί σημαντική παραμόρφωση και ακόμη και η διαδικασία αποσύνθεσης μπορεί να ξεκινήσει. Συχνά, η κάλυψη αυτή υπόκειται σε πλήρη ή μερική αντικατάσταση, η οποία δεν είναι φθηνή.\nΕίναι επίσης απαραίτητο να ληφθεί μέριμνα για τη βέλτιστη κίνηση των αέριων μαζών, που συμβάλλουν στην αποξήρανση υγρών δομών. Η τοποθέτηση ενός φράγματος υδρατμών στην οροφή απαιτεί κάποια ικανότητα. Αν μιλάμε για σοφίτα ή οροφή, ακόμη και ασήμαντη διαρροή θερμού αέρα μπορεί να οδηγήσει σε μείωση των αρχικών ιδιοτήτων του θερμομονωτικού στρώματος, ανεξάρτητα από το ποιο υλικό χρησιμοποιήθηκε. Σας προσφέρουμε να μιλήσετε λεπτομερέστερα για τις κύριες ιδιότητες του φράγματος ατμών, την αναγκαιότητά του και τους κύριους τύπους. Πώς λοιπόν κάνετε το φράγμα ατμών της οροφής σωστό;\nΓια ποιο λόγο χρησιμοποιείται το φράγμα ατμών;\nΗ απειλή για τη στέγη και την οροφή από ξύλο θα είναι πάντοτε υδρατμοί. Ανεξάρτητα από την ποιότητα του σχεδίου ανώτατου ορίου, ο ατμός θα διεισδύσει από τον χώρο διαβίωσης κάτω από την οροφή, καθιστώντας τη μόνωση και τα ξύλινα στοιχεία στέγης υγρή. Το φράγμα ατμών της σοφίτας οροφής μπορεί να παραμορφωθεί με την πάροδο του χρόνου, πράγμα που θα οδηγήσει σε μερική κατάρρευση της δομής. Για να αποφύγετε τέτοια ζητήματα, συνιστάται να χρησιμοποιείτε φράγμα ατμών. Συχνά χρησιμοποιείται συνηθισμένο φιλμ πολυαιθυλενίου ή πολυπροπυλενίου επαρκώς υψηλής ποιότητας.\nΙδιαίτερη προσοχή πρέπει να δοθεί στο υλικό με επικάλυψη αλουμινίου και στα προϊόντα αλουμινίου. Όντας στο πάχος της οροφής, όχι μόνο προστατεύουν τη δομή από την υγρασία, αλλά επίσης βοηθούν σημαντικά στην εξοικονόμηση στους λογαριασμούς θέρμανσης, που ενεργούν ως ανακλαστήρας θερμότητας το χειμώνα. Το κύριο θέμα εδώ δεν είναι να συγχέουμε σε ποια πλευρά πρέπει να στερεωθεί το υλικό. Ο φράκτης ατμού τοποθετείται αρκετά σφιχτά στο στρώμα μόνωσης. Συνδέεται άμεσα με ξύλινες κατασκευές ή δοκούς. Για το σκοπό αυτό, μπορούν να χρησιμοποιηθούν συρραπτικά ή καρφιά με φαρδιά καπέλα.\nΓια να επιλέξετε ένα καλό φράγμα ατμών, θα πρέπει να καθοδηγείται από διάφορους κύριους παράγοντες:\nκατηγορία κόστους ·\nτεχνολογική πλευρά και συμβατότητα ενός συγκεκριμένου υλικού ·\nφιλικότητα προς το περιβάλλον των χρησιμοποιούμενων προϊόντων.\nΣυχνά χρησιμοποιείται συνηθισμένο πλαστικό φιλμ, το οποίο αντιμετωπίζει τις λειτουργίες του ως φράγμα υδρατμών σε δωμάτια όπως λουτρό, στο μπάνιο και ακόμη και στη σοφίτα. Ένα αναμφισβήτητο πλεονέκτημα είναι το περισσότερο από προσιτό κόστος αυτού του υλικού, ενώ η διάρκεια ζωής του είναι πολύ περιορισμένη. Αυτό ισχύει ιδιαίτερα για αλλαγές θερμοκρασίας που μπορούν εύκολα να βλάψουν την ταινία. Γυαλί ήταν παλιά, αλλά είναι δύσκολο να το ονομάσουμε φιλικό προς το περιβάλλον σε σχέση με τους διαθέσιμους ατμούς άσφαλτου, που είναι αρκετά επιβλαβείς για τον άνθρωπο.\nΕίναι δυνατό να χρησιμοποιηθούν εξειδικευμένα προϊόντα που δημιουργήθηκαν ειδικά για την κατασκευή φράγματος ατμών υψηλής ποιότητας. Ανάλογα με τη μέθοδο που χρησιμοποιείται για το φράγμα ατμών της οροφής, το υλικό μπορεί να είναι ψεκασμένο με βισκόζη, διπλής όψεως, φύλλο αλουμινίου και πολυστρωματικό. Είναι συνηθισμένο να χρησιμοποιείτε χαρτόνι από γυαλί ή κράματα για την οροφή του λουτρού και της σάουνας, καθώς άλλα υλικά γρήγορα παραμορφώνονται όταν εκτίθενται σε υψηλές θερμοκρασίες. Αξίζει να δοθεί προσοχή στο γεγονός ότι δεν υπάρχει ενιαίο υλικό το οποίο θα μπορούσε να ονομαστεί καθολικό για όλους τους τύπους εγκαταστάσεων.\nΕάν αποφασίσατε να κατασκευάσετε μόνοι σας ένα στρώμα φραγμού ατμού, τότε για αυτό θα χρειαστείτε:\nΚάλυψη ταινίας ή ταινία scotch, η οποία είναι απαραίτητη για τη συγκόλληση ζωγραφικής μαζί.\nΣκάλες ή σκάλα.\nΚατά τη στερέωση των μεμβρανών στο πλαίσιο, επιτρέπεται η ελαφρά χαλάρωση του υλικού βάσης, αλλά όχι περισσότερο από 0,2 cm. Το φράγμα ατμών της οροφής του σπιτιού πρέπει να επικαλύπτεται και όλες οι αρθρώσεις να είναι κολλημένες χωρίς αστοχία. Αυτό επιτρέπει τη μέγιστη στεγανότητα. Εάν η μία πλευρά του υλικού είναι τραχιά και η δεύτερη είναι λεία, τότε η δεύτερη πρέπει να τοποθετηθεί προς την κατεύθυνση της μόνωσης. Ταυτόχρονα, το μονωτικό υλικό θα πρέπει επίσης να επικαλύπτεται, πρώτα απ 'όλα, αυτό αφορά τον αττικό χώρο και την επιφάνεια του σκυροδέματος. Μετά από αυτό, μπορείτε να προχωρήσετε με την τοποθέτηση του κιβωτίου, στο οποίο στη συνέχεια θα τοποθετηθεί γύψος ή επένδυση. Το φράγμα ατμού πρέπει να τοποθετηθεί πολύ προσεκτικά, ώστε να μην καταστραφεί το υλικό.\nΟι κύριοι τύποι φραγμάτων ατμού για την οροφή\nΓιατί απαιτείται φράγμα υδρατμών και ποιες βασικές απαιτήσεις ισχύουν γι 'αυτό, προδιαγράφεται στους οικοδομικούς κώδικες. Μπορείτε επίσης να επιλέξετε ένα φράγμα ατμών για την οροφή μόνοι σας, αλλά είναι καλύτερα να απευθυνθείτε σε επαγγελματίες για βοήθεια. Έτσι, σύμφωνα με τα τρέχοντα GOST, το χρησιμοποιούμενο υλικό πρέπει να έχει τα ακόλουθα χαρακτηριστικά:\nΟ δείκτης διαπερατότητας ατμών. Όσο χαμηλότερη είναι αυτή η ένδειξη, τόσο καλύτερες είναι οι λειτουργικές ιδιότητες των χρησιμοποιούμενων προϊόντων. Το φράγμα ατμών της οροφής σε μια κρύα σοφίτα πρέπει να έχει δείκτη 1g / τ.μ. και λιγότερο.\nΤο βάρος του. Αυτός ο δείκτης και η πυκνότητα είναι το κλειδί για τη δύναμη, επομένως, θα πρέπει να είναι άμεσα αναλογικές. Η ισχυρή ύλη δεν είναι μόνο ευκολότερη και πιο βολική για να δουλέψει, αλλά θα είναι επίσης σε θέση να αντέξει καλύτερα τις επιδράσεις της βαρύτητας. Για την εγκατάσταση, αυτή η πτυχή διαδραματίζει επίσης σημαντικό ρόλο.\nΔεν είναι δύσκολο για έναν αρχάριο να εγκαταστήσει σωστά ένα φράγμα υδρατμών, αλλά ακόμη και ένας αρχάριος μπορεί να το κάνει, αλλά η επιλογή της είναι ένα πολύ σημαντικό ζήτημα και θα χρειαστεί λίγος χρόνος. Αξίζει να δοθεί ιδιαίτερη προσοχή στη σύνθεση, καθώς μπορεί να περιλαμβάνει διάφορα πολυμερή, σταθεροποιητές, πλαστικοποιητές και άλλα συστατικά που συμβάλλουν στη συσσώρευση ουσιών επιβλαβών για το ανθρώπινο σώμα. Το φράγμα ατμών για την οροφή σε ένα ξύλινο σπίτι δεν πρέπει να περιέχει τέτοια βοηθητικά εξαρτήματα, επειδή μιλάμε για την υγεία της οικογένειας. Σε κλειστούς χώρους, αυτές οι τοξίνες είναι ιδιαίτερα επικίνδυνες. Επίσης, θα πρέπει να αποφεύγεται το υλικό που κατασκευάστηκε από πρώτες ύλες χαμηλής καθαρότητας.\nΔεν είναι δύσκολο να προσδιοριστεί ο βαθμός τοξικότητας, αρκεί να εξαπλωθεί η μόνωση της οροφής ή σοφίτα στο πάτωμα σε κλειστούς χώρους. Αν το προϊόν περιέχει επιβλαβή στοιχεία, αρχίζουν αμέσως να εκπέμπουν μια συγκεκριμένη μυρωδιά, η οποία είναι δύσκολο να αγνοηθεί.\nΜία από τις συχνά χρησιμοποιούμενες και ταυτόχρονα την καλύτερη επιλογή είναι μια πλαστική μεμβράνη, η οποία συμβάλλει στη δημιουργία υψηλής ποιότητας φραγμού ατμών. Το φράγμα ατμών της σοφίτας οροφής είναι συχνά κατασκευασμένο από αυτό το υλικό. Είναι εύκολο στη χρήση και αποτελεσματικό ταυτόχρονα. Συνιστάται η εκτέλεση πρόσθετης ενίσχυσης, για την οποία απαιτείται ενισχυτικό πλέγμα ή ειδικό ύφασμα.Ποιο φράγμα ατμών θα βάλει, θα εξαρτηθεί μόνο από εσάς.\nΦιλμ ταινίες. Οι επιδόσεις τους είναι αρκετά υψηλές, ενώ είναι ικανές να αντανακλούν τη θερμότητα.\nΜε λεία επιφάνεια. Στην περίπτωση αυτή, το φράγμα ατμού της οροφής στο λουτρό θα πρέπει να έχει ένα συνεχές στρώμα, το οποίο θα αποτελείται από μεμονωμένους πίνακες, οι οποίοι θα στερεώνονται μαζί με ταινία ή ταινία.\nΤο διάτρητο υλικό έχει μικροτρήσεις που είναι ικανές να παρέχουν την απαραίτητη διαπερατότητα ατμού. Ωστόσο, είναι προτιμότερο να μην χρησιμοποιείται, δεδομένου ότι δεν συμμορφώνεται πλήρως με τα ισχύοντα πρότυπα. Σε αυτή την περίπτωση, η συμμόρφωση με το κενό εξαερισμού είναι υποχρεωτική. Πώς να διατυπώσετε σωστά αυτό το υλικό θα πει ο σύμβουλος.\nΤο φυλλοειδές υλικό χρησιμοποιείται ως φράγμα υδρατμών σε λουτρό κατά την κατασκευή ξύλινης κατοικίας και σε άλλες περιπτώσεις όπου πρόκειται για δωμάτια με υψηλό επίπεδο υγρασίας (λουτρό, σάουνα, πισίνα). Ταυτόχρονα, εξακολουθεί να απαιτείται φράγμα υδρατμών.\nΠοικιλίες ταινιών φραγμού ατμών:\nυγρό ελαστικό (αποτελείται από υγρά πολυμερή που ψεκάζονται στην οροφή με ειδικό εξοπλισμό). Τα κύρια πλεονεκτήματα περιλαμβάνουν τη δυνατότητα χρήσης υγρού οροφής για κατασκευές οποιουδήποτε τύπου, μορφής και επιπέδου πολυπλοκότητας.\nμεμβράνες διάχυσης (ανήκουν στην κατηγορία των μη υφασμένων συνθετικών υλικών). Είναι σχεδόν το καλύτερο υλικό που βασίζεται σε υψηλό επίπεδο απόδοσης σε σύγκριση με τα προϊόντα πολυπροπυλενίου και πολυαιθυλενίου.\nπολυπροπυλενίου. Έχει καταπληκτικούς δείκτες αντοχής στο άμεσο ηλιακό φως και τη δύναμη. Δεδομένου ότι είναι πολύ δύσκολο να τοποθετήσετε φράγμα υδρατμών στην οροφή, είναι προτιμότερο να χρησιμοποιήσετε αυτό το υλικό, επειδή είναι σχεδόν αδύνατο να υποστεί ζημιά. Ορισμένα μοντέλα έχουν ξεχωριστή στιβάδα αντι-συμπύκνωσης, η οποία αποτελείται από κυτταρίνη και βισκόζη, η οποία επιτρέπει καλή συγκράτηση υδρατμών. Η τοποθέτηση ενός παρόμοιου υλικού είναι βολικό και τα πλεονεκτήματά του είναι πολύ προφανή. Είναι σε θέση να απορροφήσει πλήρως την υγρασία, ενώ στέκεται μέχρι το 100 τοις εκατό σε λίγες μόνο ώρες. Εάν χρησιμοποιήθηκε η σωστή θερμομόνωση, αμέσως μετά την εξαφάνιση της αιτίας του ατμού, το συμπύκνωμα θα εξαφανιστεί από μόνο του.\nΠοιο φράγμα ατμών θα χρησιμοποιηθεί εξαρτάται όχι μόνο από εσάς, αλλά και από τον τύπο του χρησιμοποιούμενου δωματίου. Το φράγμα ατμών καλείται συχνά υλικό από πολυαιθυλένιο που λειτουργεί ως φράγμα που εμποδίζει τα προϊόντα ξύλου να απορροφούν την υγρασία. Το φράγμα ατμών της οροφής του λουτρού πρέπει να επιλέγεται με βάση το επίπεδο υγρασίας και τη συχνότητα χρήσης του δωματίου. Υπάρχουν μερικές αποχρώσεις που πρέπει να λαμβάνονται υπόψη κατά την επιλογή βασικών υλικών.\nΗ τοποθέτηση ενός φράγματος ατμού στο ταβάνι απαιτεί κάποια ικανότητα, αλλά αυτό μπορεί να γίνει ανεξάρτητα χωρίς να εμπλέκονται τρίτα μέρη. Η ίδια η διαδικασία μπορεί να διαρκέσει αρκετές ημέρες. Ένα αδύναμο και λεπτό φράγμα ατμών από ξύλινη οροφή σε υγρά δωμάτια δεν θα είναι σε θέση να προστατεύσει το δωμάτιο από τη μυκητίαση, επομένως δεν αξίζει να σώσετε ειδικά τα υλικά. Ακόμη και αν έχετε χτίσει μια δομή πολύπλοκου σχήματος, υπάρχει πάντα η δυνατότητα χρήσης φράγματος υδρατμών, που μπορεί να τοποθετηθεί σε πολλά στρώματα. Το σωστά τοποθετημένο φράγμα ατμών είναι το κλειδί για ένα ξηρό και άνετο δωμάτιο.


Προετοιμασία για καλώδια σήματος σε συστήματα κάτω εισόδου καλωδίων - Galaxy VL Manuals IEC\nΑφαιρέστε τα καλύμματα.\nΠροετοιμασία για καλώδια σήματος:\nΤρυπήστε/ανοίξτε οπές για καλώδια σήματος ή δακτυλίους στην πλάκα στυπιοθλίπτη. Εγκαταστήστε τους δακτυλίους (δεν παρέχονται), αν υπάρχουν.\nΕγκαταστήστε εκ νέου τις πλάκες στυπιοθλίπτη.\nΔρομολογήστε τα καλώδια σήματος από το UPS μέσω του ερμαρίου παράκαμψης συντήρησης και προς το κάτω μέρος του ερμαρίου παράκαμψης συντήρησης.\nΕγκαταστήστε εκ νέου τα καλύμματα.


Άνθρωποι με πρόσωπο και χωρίς "πρόσωπο" | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Θεσεις / Άνθρωποι με πρόσωπο και χωρίς “πρόσωπο”\nΆνθρωποι με πρόσωπο και χωρίς “πρόσωπο”\nΥπάρχουν κάποιοι άνθρωποι που δεν μπορείς να τους ξεχωρίσεις ανάμεσα σε άλλους. Είναι αυτοί που έχουν πατρίδα ολάκερο τον κόσμο, που είναι στις πορείες, στα οδοφράγματα, είναι ελεύθεροι ανάμεσα στις συμπληγάδες που κυριεύουν τις σκέψεις.\nΈνας αέρας μεταφέρει τα τραγούδια τους, χρόνια τώρα ξεδιπλώνοντας μαζί τους τα πιο όμορφα συναισθήματα… Αλληλεγγύη, δουλειά, ισότητα. Υπάρχουν άνθρωποι επαναστάτες, έλεγαν πως είναι να αλλάξουν τον κόσμο, αλλά μύριζαν θάνατο. Είδα ανθρώπους καλοντυμένους να προσκυνούν μες στην εκκλησία, να αφήνουν πλούσιο οβολό στην άκρη της εικόνας και να φεύγουν. Κι είδα την εικόνα να δακρύζει και τον παπά να πανηγυρίζει για το θαύμα.\nΝόμισε πως η εικόνα δάκρυσε από χαρά για τον οβολό. Ούτε που φαντάστηκε πως δάκρυσε από πόνο και θλίψη.\n… Τα δακτυλικά αποτυπώματα, δεν είναι μονάχα στα μητρώα των φυλακών, φυλάγονται στα αρχεία της ιστορίας, είναι οι πυκνές σιδηροδρομικές γραμμές… Γ. ΡΙΤΣΟΣ\nΥπάρχουν άνθρωποι που σαν κοιτούσαν στον καθρέπτη εκείνος μαύριζε, δεν άντεχε την ασχήμια που κουβαλούσαν.\nΚι είδα τους ίδιους ανθρώπους να στριφογυρίζουν το μαστίγιο της εξουσίας που κρατούσαν και να κατεβάσουν σε ανυπεράσπιστη στους ανθρώπους.\nΕίναι αυτοί οι άνθρωποι που ψάχνω να βρω στα όνειρά μου, στο δρόμο, στο γήπεδο, στο θέατρο, στους κοινούς αγώνες μας, αυτούς τους ανθρώπους που μαζί τους θα πορευτούμε να ανακαλύψουμε νέους ορίζοντες, αλλά χρειάζεται το θάρρος να απομακρυνθούμε από την ακτή. Αυτοί οι τελευταίοι οι μικροί κι ασήμαντοι κρατάνε Θερμοπύλες. Όχι σαν τους φημισμένους Σπαρτιάτες, αλλά οαν άσημους Θεσπιείς που η πόρνη ιστορία τους κρατάει άγνωστες μες στις αιώνες.\n… αυτά τα κόκκινα σημάδια στους τοίχους, μπορεί να’ναι κι από αίμα, όλο το κόκκινο στις μέρες μας είναι αίμα, μπορεί να’ναι κι από το λιόγερμα, που χτυπάει στον απέναντι τοίχο…\nΑΝΘΡΩΠΟΙ ΧΩΡΙΣ ΠΡΟΣΩΠΟ\nΕίναι άνθρωποι που αναδύονται στην επιφάνεια του κοινωνικού υπονόμου, πιστεύοντας ότι είναι νικητές. Είναι αυτοί που πνίγονται στα λύματα και νομίζουν ότι τελικά επιπλέουν. Είναι αυτοί που έχουν μαζέψει όλα τα έπαθλα, αλλά έχουν χάσει ολόκληρο το σύμπαν. Είναι αυτοί που μεγαλώνουν παιδιά και καταναλώνουν θρησκευτικές εικόνες, αλλά ταυτόχρονα καταναλώνουν και μικραίνουνε.\nΤους θαυμάζουμε, τους χλευάζουμε, τους ωραιοποιούμε και τους θάβουμε, ενώ είναι εδώ αλλά δεν βρίσκονται πουθενά. Υπάρχουν στα πεζοδρόμια, αλλά χάνονται στα γήπεδα. Είναι αυτοί που φλέγονται από πάθη, αλλά βουλιάζουν στην πεζή καθημερινότητα. Είναι αυτοί που είχαν όνειρα ζωντανά, άλλα ξεθώριασαν. Είναι αυτοί που καίνε τις σκιές του παρελθόντος, αλλά συντηρούνε τους σκελετούς του σήμερα. Είναι αυτοί που πνίγονται από τον καπνό των άλλων, αλλά αναπνέουν από τη ζωή των άλλων.\nΕίναι αυτοί που σε συναντούν στο δρόμο και σε προσπερνούν, γιατί απλά βιάζονται να τελειώσουν μια δουλειά που δεν θέλουν ν’ αρχίσει ποτέ.\nΤους ακούμε, αλλά δεν ξέρουμε τίποτα παραπάνω γι’ αυτούς. Ζουν ανάμεσά μας, αλλά κανείς δεν τους έχουν δει, δεν τους έχουν αγγίξει, δεν τους έχουν μυρίσει, κινούνται σαν εξωγήινα όντα μιας τηλεοπτικής εκπομπής, όμως έχουν σάρκα και οστά.\nΕίναι οι επίτιμοι προσκεκλημένοι σε κάθε πολιτική αντιπαράθεση. Οι αγανακτισμένοι της πλατείας, της γειτονιάς, της πολυκατοικίας και της κάθε λαϊκής αγοράς.\nΕίναι τα αγαπημένα παιδιά των ρεπορτάζ και τα αποπαίδια τους ταυτόχρονα. Τα λατρεμένα τέκνα των κυβερνήσεων και τα θύματα των διαδηλώσεων. Είναι οι φιλήσυχοι πολίτες που τους σπάσανε τα αυτοκίνητα και οι υπερχρεωμένοι πελάτες των τραπεζών που τους κλέψανε τα σπίτια τους.\nΕίναι όλοι μαζί και ο καθένας χώρια.\nΓνώρισα ανθρώπους φτωχούς κατατρεγμένους, αδικημένους κι ανέργους να φιλούν το χέρι που τους πέταγε ένα ξεροκόμματο. Ήταν το ίδιο χέρι που τους έφερε στην κατάσταση που βρισκόταν.\nΓνώρισα μαστιγωμένους ανθρώπους να κλαίνε από ευγνωμοσύνη και να ευχαριστούν τον Θεό που εξακολουθούν να είναι ζωντανοί. Μάλλον πίστεφαν πως η ζωή ήταν το καθημερινό μαστίγωμα. Είδα γιατρούς να θησαυρίζουν από τις αρρώστιες που θεράπευαν και δικηγόρους να πλουτίζουν από τις παρανομίες που υπερασπίζονταν. Γνώρισα ανθρώπους να σπέρνουν την ανισότητα στο όνομα της ισότητας, να κατακρεουργούν τη δημοκρατία στο όνομά της.\nΠροηγουμενο αρθρο Στάχτη\nΕπομενο αρθρο 97 χρόνια μετά τη Μικρασιατική Καταστροφή: Κράτος και πρόσφυγες του ’22… | Φωτός


"Προμήθεια δεξαμενών ύδρευσης Θηρασίας " - Δ.Ε.Υ.Α. ΔΗΜΟΥ ΘΗΡΑΣ\nΠροϋπολογισμός : 272.800,00€\nΕνταγμένο στο Ε.Π. «Νότιο Αιγαίο»\nΑντικείμενο του έργου είναι η προμήθεια και εγκατάστασης 3 νέων δεξαμενών, συνολικής ωφέλιμης χωρητικότητας 2.300 κυβ. μέτρων για την κάλυψη των αναγκών αποθήκευσης και υδροδότησης πόσιμου νερού, της νήσου Θηρασιάς.\nΣυγκεκριμένα, πρόκειται να τοποθετηθεί μια (1) νέα δεξαμενή ωφέλιμης χωρητικότητας 1.000m3 στην περιοχή της αφαλάτωσης, πλησίον του υφιστάμενου υδραγωγείου και δύο (2) νέες δεξαμενές, συνολικής ωφέλιμης χωρητικότητας 1.300m3, στον οικισμό Μανωλά.\nΤο συγκεκριμένο έργο πρόκειται να καλύψει μια πάγια ανάγκη της Θηρασιάς, ιδίως κατά τη διάρκεια της τουριστικής αιχμής (θερινή περίοδος), που αφορά στην επαρκή υδροδότηση των κατοίκων (μόνιμων, εποχιακών, διερχόμενων) της νήσου με κατάλληλο και καλής ποιότητας νερό σύμφωνα με τις κατευθύνσεις της ΚΥΑ Γ1(δ) /ΓΠοικ. 67322/06.09.17 (ΦΕΚ 3282/Β/17) περί ποιότητας νερού ανθρώπινης κατανάλωσης σε συμμόρφωση με την Οδηγία 98/83/ΕΚ όπως τροποποιήθηκε και ισχύει. Για να επιτευχθεί αυτό χρειάζεται να διασφαλιστεί η αποθήκευση ικανών ποσοτήτων ύδατος που θα παρέχουν στην Δ.Ε.Υ.Α. τον απαιτούμενο χρόνο για την αποκατάσταση οποιαδήποτε βλάβης στις εγκαταστάσεις ύδρευσης και στις μονάδες αφαλάτωσης της νήσου Θηρασιάς.\nΑίτηση Χρηματοδότηση : 15/01/2020\nΈνταξη Πράξης : 16/06/2020\nΤο έργο είναι σε διαδικασία έγκρισης των τευχών δημοπράτησης.\nΑναμένεται η ολοκλήρωση του έργου εντός του 2021.


ΧΑ: Επιασε και τις 780 μονάδες με νέο τραπεζικό άλμα | Economistas.gr\nNewsroom 04/12/2020 18:05 ΑΓΟΡΕΣ\nΣε ανοδική τροχιά, για ενδέκατη συνεχή συνεδρίαση, κινήθηκε η χρηματιστηριακή αγορά, κλείνοντας πάνω από τις 780 μονάδες, στα υψηλότερα επίπεδα από τα τέλη Φεβρουαρίου 2020, με τις τιμές των μετοχών να αποκομίζουν υψηλά κέρδη. Στη διάρκεια των έντεκα ανοδικών συνεδριάσεων ο βασικός δείκτης έχει καταγράψει συνολικά κέρδη 12,26%. Από την υψηλή κεφαλαιοποίηση υπεραπέδωσαν οι μετοχές της Εθνικής, της ΕΧΑΕ, της Motor Oil και της Alpha Bank.\nO Γενικός Δείκτης Τιμών έκλεισε στις 784,95 μονάδες, σημειώνοντας άνοδο 2,36%. Είναι το υψηλότερο κλείσιμο από τη συνεδρίασης της 26ης Φεβρουαρίου 2020 (811,34 μονάδες). Ενδοσυνεδριακά κατέγραψε υψηλότερη τιμή στις 789,42 μονάδες (+2,95%) και κατώτερη τιμή στις 764,98 μονάδες (-0,24%). Σε εβδομαδιαία βάση, ο βασικός χρηματιστηριακός δείκτης κατέγραψε κέρδη σε ποσοστό 6,56%, ενώ από τις αρχές του έτους σημειώνει πτώση 14,37%. Η αξία των συναλλαγών ανήλθε στα 97,61 εκατ. ευρώ, ενώ διακινήθηκαν 49.306.454 μετοχές.\nΟ δείκτης υψηλής κεφαλαιοποίησης σημείωσε άνοδο σε ποσοστό 2,62%, ενώ ο δείκτης της μεσαίας κεφαλαιοποίησης ενισχύθηκε σε ποσοστό 1,81%. Από τις μετοχές της υψηλής κεφαλαιοποίησης, τη μεγαλύτερη άνοδο κατέγραψαν οι μετοχές της Εθνικής (+8,81%), της ΕΧΑΕ (+7,20%), της Motor Oil (+5,54%), της Alpha Bank (+4,84%), της Eurobank (+4,19%) και του ΟΠΑΠ (+4,04%). Αντιθέτως, τη μεγαλύτερη πτώση σημείωσαν οι μετοχές της Σαράντης (-1,64%), της ΔΕΗ (-1,06%) και της Τέρνα Ενεργειακή (-0,78%).\nΑπό τους επιμέρους δείκτες, τη μεγαλύτερη άνοδο σημείωσαν οι δείκτες των Χρηματοοικονομικών Υπηρεσιών (+6,76%) και των Τραπεζών (+5,56%), ενώ τις μεγαλύτερες απώλειες σημείωσαν οι δείκτες της Τεχνολογίας (-1,81%) και των Υπηρεσιών Κοινής Ωφέλειας (-0,68%). Τον μεγαλύτερο όγκο συναλλαγών παρουσίασαν η Alpha Bank Eurobank διακινώντας 12.088.366 και 10.303.035 μετοχές, αντιστοίχως. Τη μεγαλύτερη αξία συναλλαγών σημείωσαν η Alpha Bank με 9,844 εκατ. ευρώ και η Εθνική με 9,764 εκατ. ευρώ.


Ανέστειλε την 24ωρη απεργία της Παρασκευής η ΟΜΥΛΕ\nΕγινε κατορθωτό να υπάρξει μια συμφωνία που δίνει διέξοδο στο ζήτημα και ικανοποιεί τους εργαζομένους, σημειώνει η Ομοσπονδία Υπαλλήλων Λιμανιών Ελλάδος.\nΔημοσιεύθηκε: 13 Δεκεμβρίου 2018 - 12:27\nΟι εργαζόμενοι στα περιφερειακά Λιμάνια της χώρας (Αλεξανδρούπολης - Βόλου - Ελευσίνας - Ηγουμενίτσας - Ηρακλείου - Καβάλας - Κέρκυρας - Λαυρίου - Πάτρας – Ραφήνας -Εύβοιας), έκαναν τους δυο προηγούμενους μήνες έναν μεγάλο αγώνα για να κατοχυρώσουν την αμοιβή της εργασίας τους τα Σαββατοκύριακα, καθώς και για να υπογραφούν οι Συλλογικές Συμβάσεις Εργασίας του τρέχοντος έτους 2018, επισημαίνει σε ανακοίνωσή της η ΟΜΥΛΕ.\nΜετά από μια συνεχή διαπραγμάτευση, μέσω ενός διαλόγου που διεξήγαγε η ΟΜΥΛΕ όλο αυτό τον καιρό με την κυβέρνηση, έγινε κατορθωτό να υπάρξει μια συμφωνία που δίνει διέξοδο στο ζήτημα και ικανοποιεί τους εργαζομένους. Η συμφωνία με την κυβέρνηση είναι καρπός της απόλυτης συμμετοχής των εργαζομένων στα Λιμάνια στις κινητοποιήσεις που έγιναν.\nΣε κάθε περίπτωση δηλώνουμε ότι διαφυλάσσοντας τον ρόλο των περιφερειακών Λιμανιών στην οικονομική ζωή της χώρας παραμένουμε σε εγρήγορση για την διαφύλαξη των δικαιωμάτων μας και των κατακτήσεων μας, καταλήγει η ανακοίνωση.


Έχοντας τη μεγάλη ευλογία να γνωρίσω το μακαριστό γέροντα Εφραίμ, στο μοναστήρι του Προδρόμου της Νάουσας - Εφημερίδα Ημερήσια Ημαθίας\nΤετάρτη 8 Ιουλίου 2020 9:39\nΠάνε χρόνια πολλά, που ο γέροντας Εφραίμ ο Φιλοθεΐτης ήρθε στο μοναστήρι του Προδρόμου της Νάουσας. Η γερόντισσα Μεθοδία και η αδελφή Θεολόγια κάτω από το πετραχήλι του ξομολογούνταν και λάμβαναν την ευλογία του, μέχρι που μας άφησε για την αιώνια ζωή. Θεωρώ τον εαυτό μου ευλογημένο που τον συνάντησα στον Πρόδρομο. Μικρός το δέμας ο γέροντας, με ταλαιπωρημένο το σώμα του από τις αρρώστιες, μου έδωσε την ευχή του. Ο γέροντας Εφραίμ, όπως και τόσοι Όσιοι της εποχής μας, αλλά και από καταβολής κόσμου, υπήρξαν οι κοσμοναύτες του Τριαδικού Θεού, της Θεοτόκου και των Αγίων Του, θεραπεύοντας, νουθετώντας και αγαπώντας τον κόσμο ολόκληρο, ανθίζοντας δε την έρημο της Αριζόνα στις ΗΠΑ, όπου δημιούργησε μοναστικές κοινότητες. Ευχές να ευλογεί τον κόσμο από τους Ουρανούς, όπου αναπαύεται τώρα, στα δεξιά του Πατρός,


Σαλμάν ο Πέρσης 2 – Islam.gr – Το Ισλάμ στα Ελληνικά\nΣαλμάν ο Πέρσης 2\nApril 3, 2009 August 25, 2017 chadmin\t0 Comments\tπροσωπικότητες, Σαλμαν ο Περσης\nΟ Προφήτης που άκουγε τις δυο πλευρές τους είπε:ο Σαλμάν είναι δικός μας, ανήκει στο προφητικό οίκο\nΑναζητώντας τον Προφήτη\nΚάποια στιγμή περνούσε ένα καραβάνι που έμαθα πως είναι από την Αραβική Χερσόνησο. Τους ζήτησα να με πάρουν μαζί τους και το δέχτηκαν.\nΟι άνθρωποι του καραβανιού, όταν έφτασαν κάπου στο Ουάντι αλ Κούρα (μια περιοχή κοντά στη σημερινή Μαντίνα), με αδίκησαν και με πούλησαν ως σκλάβο σε έναν εβραίο της περιοχής. Όταν είδα τους πυκνούς φοίνικες πίστεψα πως είναι η πόλη όπου θα μεταναστεύσει ο Προφήτης που θα ερχόταν. Τελικά όμως δεν ήταν.\nΈμεινα στον άνθρωπο που με αγόρασε, μέχρις ότου ήρθε ένας εβραίος από Κουραΐδα, μια εβραϊκή φυλή που διέμενε στην Μαντίνα. Με αγόρασε και με πήρε στην Μαντίνα. Όταν την είδα, διαπίστωσα πως είναι η πόλη που έψαχνα.\nΚαι πάλι έμεινα στον καινούργιο μου ιδιοκτήτη και ανέμενα τον ερχομό του Προφήτη, γεγονός που δεν άργησε πολύ να λάβει χώρα.\nΜια μέρα κι ενώ ήμουν σε ένα φοίνικα και ο ιδιοκτήτης μου ακριβώς από κάτω, ήρθε ένας ξάδελφός του και του είπε: μα κοίτα τι κάνουν αυτοί οι τρελοί, περιβάλλουν κάποιον που ήρθε από τη Μέκκα υποστηρίζοντας πως είναι προφήτης!!\nΌταν άκουσα την κουβέντα τους, άρχισα να τρέμω και παραλίγο να πέσω πάνω στον ιδιοκτήτη μου. Κατέβηκα γρήγορα λέγοντας: τι λες; Τι γίνεται;\nΟ κύριός μου με έδειρε δυνατά με το χέρι του λέγοντας: τι σε νοιάζει εσένα; Πήγαινε στη δουλειά σου\nΞαναγύρισα στη δουλειά μου και το βράδυ μάζεψα λίγους καρπούς και τους πήγα στον Προφήτη. Μπήκα εκεί που ήταν με κάποιους συνοδούς του και του είπα: είστε ξένοι και θα έχετε σίγουρα ανάγκη. Εγώ είχα αυτά τα φαγώσιμα για ελεημοσύνη. Είστε αυτοί που τα έχετε μεγαλύτερη ανάγκη κι έτσι σας τα έφερα.\nΟ προφήτης είπε στους συνοδούς του: φάτε εσείς με το όνομα του Αλλάχ, ο ίδιος όμως δεν έφαγε.\nΌταν τα είδα αυτά είπα: να το πρώτο προφητικό σημάδι, δεν τρώει ο ίδιος από ελεημοσύνη.\nΤην άλλη ημέρα επέστρεψα στον Προφήτη κουβαλώντας κάποια φαγητά και του είπα: είδα ότι δεν τρως από ελεημοσύνη οπότε σου έφερα αυτά ως δώρο.\nΟ Προφήτης είπε στους συνόδους του: ελάτε να φάτε και έφαγε κι αυτός μαζί τους.\nΕίπα τότε: Μα το Θεό, να το δεύτερο προφητικό σημάδι: δέχεται το δώρο.\nΠέρασε ένα χρονικό διάστημα μέχρι να τον ξαναβρώ. Τότε ακολουθούσε μια κηδεία και γύρω του ήταν οι συνοδοί.\nΦορούσε δυο ενδυμασίες, τον χαιρέτησα και γύρισα προς την πλάτη του ώστε να δω το τρίτο σημάδι. Αυτός με κατάλαβε, κατέβασε το ένδυμα που κάλυπτε τους ώμους του, και είδα το τρίτο σημάδι, τη σφραγίδα της Προφητείας, έτσι ακριβώς όπως μου την είχε περιγράψει ο τελευταίος μου δάσκαλος.\nΤότε έτρεξα προς αυτόν, τον αγκάλιασα και του διηγήθηκα την ιστορία μου.\nΎστερα ασπάστηκα το Ισλάμ, η δουλεία όμως με εμπόδισε να παρευρεθώ στις μάχες Μπάντρ και Ούχουντ.\nΜια μέρα ο Προφήτης μου είπε «ζήτα από τον κύριό σου να σε απελευθερώσει έναντι ενός ποσού» και ζήτησε από τους μουσουλμάνους να με βοηθήσουν να εξοφλήσω στον κύριο μου τα λεφτά που είχε πληρώσει.\nΟ Σαλμάν έμεινε για μερικές μέρες με τον Αμπου Νταρντάα, ένα συνοδό του Προφήτη, ο οποίος υπερέβαλλε στη λατρεία του, νηστεύοντας κάθε μέρα και προσευχόμενος κάθε νύχτα.\nΟ Σαλμάν τον επέκρινε για την υπερβολή του και μια φορά ήθελε να τον αποτρέψει από τη νηστεία προαιρετικά μια μέρα.\n– Με αποτρέπεις να νηστέψω και να προσεύχομαι στο Θεό μου;! του είπε ο Αμπου Νταρντάα.\n– Το μάτι σου έχει δικαίωμα (να κοιμάσαι για ξεκούραση), και η οικογένεια σου έχει δικαίωμα (να τους προσέχεις), νήστεψε μια μέρα και φάε μια άλλη και προσευχήσου μια νύχτα και κοιμήσου μια άλλη.\nΌταν ο Προφήτης έμαθε το παραπάνω γεγονός σχολίασε λέγοντας:\n– ο Σαλμάν είναι γεμάτος γνώσεις\nΗ θέση του ανάμεσα στους μουσουλμάνους\nΟ Προφήτης εκτιμούσε πολύ το Σαλμάν και έλεγε πάντα τα καλύτερα για αυτόν.\nΤην ημέρα των Αχζάμπ (επίθεση του Κουράις στη Μαντίνα), οι μουσουλμάνοι Ανσάρ(οι κάτοικοι της Μαντίνας) φώναζαν:\n– ο Σαλμάν είναι δικός μας.\nΑπό την άλλη πλευρά οι μουσουλμάνοι μετανάστες φώναζαν:\nΟ Προφήτης που άκουγε τις δυο πλευρές τους είπε:\n– ο Σαλμάν είναι δικός μας, ανήκει στον προφητικό οίκο.\nΣαλμάν ο ολιγαρκής\nΟ Σαλμάν είχε ένα καλό εισόδημα, το οποίο έδινε ολόκληρο στους έχοντες ανάγκη και έλεγε συνοψίζοντας τη φιλοσοφία του για τη ζωή:\n– Αγοράζω ένα ψάθινο, το μεταποιώ σε καλάθι, το πουλάω 3 δραχμές, με τη μία ξαναγοράζω το ψάθινο, με τη δεύτερη αγοράζω τα αναγκαία είδη της οικογένειας μου και τη τρίτη τη δίνω στους φτωχούς. Ακόμη κι αν με αποτρέψει ο ίδιος ο Ομάρ, δεν κάνω αλλιώς.\nΜερικοί υποστηρίζουν ότι η ευσέβεια και η ολιγάρκεια των πρώτων μουσουλμάνων οφειλόταν στο γεγονός ότι ζούσαν σε μια άγρια και ξερή φύση, εκείνη της Αραβικής Χερσονήσου, που δεν διαθέτει καμία άνεση ή απόλαυση, οπότε αυτοί έβρισκαν απόλαυση σε ό,τι ήταν απλό.\nΟ Σαλμάν έρχεται να μας αποδείξει το αντίθετο. Αυτός καταγόταν από την Περσία, τη χώρα του πολιτισμού και της καλοπέρασης. Παρόλα αυτά αρνείται να πάρει τα πολλά λεφτά και αρκείται στα λίγα που έβγαζε από τη δουλειά του.\nΟ Σαλμάν απομακρυνόταν από την ανάληψη της εξουσίας και έλεγε:\n– Αν μπορέσεις να φας μόνο χώμα, προκειμένου να μη είσαι ιθύνων για δυο άτομα, κάντο\nΠαρόλο που δεν επιθυμούσε, αλλά μισούσε την εξουσία, του ζητήθηκε να κυβερνήσει μια πόλη στην Περσία που λεγόταν Μαντάιν. Η εξουσία όμως δεν άλλαξε το χαρακτήρα του.\nΜια μέρα ενώ περπατούσε στην πόλη, τον συναντά ένας ξένος άνδρας που κουβαλούσε ένα βαρύ καλάθι με σύκα και χουρμάδες. Ήταν κουρασμένος και χρειαζόταν βοήθεια. Μόλις είδε το Σαλμάν νόμισε πως ήταν ένας απλός, καθημερινός άνδρας της πόλης, οπότε έριξε πάνω του το καλάθι ζητώντας του να το μεταφέρει κάπου στην πόλη.\nΟ Σαλμάν κουβάλησε το καλάθι και ξεκίνησε με τον ξένο άνδρα. Καθώς πήγαιναν ο Σαλμάν χαιρέτησε μια παρέα στο δρόμο κι αυτοί απάντησαν:\n– Αλάικομ Ασσλάμ, κυβερνήτη.\n– Μα ποιον κυβερνήτη εννοούν; αναρωτήθηκε ο ξένος άνδρας.\nΗ έκπληξη του ξένου αυξήθηκε όταν μερικοί από αυτούς πλησίασαν το Σαλμάν και του είπαν:\n– Να σε βοηθήσουμε κυβερνήτη!!\nΟ ξένος κατάλαβε πως ο απλός άνδρας που κουβάλησε το καλάθι του ήταν ο ίδιος ο Σαλμάν κυβερνήτης της πόλης, του ζήτησε συγγνώμη και έτρεξε να πάρει το καλάθι πίσω.\n– Όχι, θα το κουβαλήσω μέχρι να φτάσεις στον προορισμό σου, απάντησε ο Σαλμάν.\nΣε άλλο περιστατικό που δείχνει πάλι το μεγαλείο του, μπαίνει ένας φίλος του στο σπίτι του και τον βρίσκει να ζυμώνει αλεύρι προκειμένου να φτιάξει ψωμί.\n– Μα που είναι η βοηθός σου; τον ρώτησε ο φίλος του.\n– Την έχω στείλει σε μια δουλειά και δεν θα ήθελα να της αναθέσω δυο δουλειές ταυτόχρονα, απάντησε ο Σαλμάν.\nΟ Σαλμάν πέθανε αγνός και ταπεινός την περίοδο που ανέλαβε ο Οθμάν, ο τρίτος χαλίφης, την εξουσία.\n← Σαλμάν ο Πέρσης 1\nΗ τέχνη στο Ισλάμ →


Η Βροχή των Μολυβιών!: Φεβρουαρίου 2014\nΗ Βροχή των Μολυβιών!\nΠιστοί στο διαδικτυακό ραντεβού μας για ακόμη μία χρονιά, αρχίζουμε τη νέα σχολική χρονιά 2017-18 με ζωντανή και δημιουργική διάθεση! Ελπίζουμε να βρείτε τις δράσεις μας ενδιαφέρουσες!\nΓια τους απόντες\nΟ χαρταετός και η Κυρα- Σαρακοστή\nανοιξιάτικε μου αέρα\nο αετός μας θα πετάξει\nΦρρρ! Ακολουθούνε κι άλλοι,\nΤου αέρα οι καλεσμένοι,\nστα πολύχρωμα ντυμένοι,\nπαν σε ουρανό γιορτάσι,\nΦύσα λεβεντιά μου αγέρα!\nχαρταετός στους ουρανούς.\nΑναρτήθηκε από nikolpsil στις 5:22 μ.μ. 1 σχόλιο:\nΕτικέτες Καθαρά Δευτέρα, Καλή Σαρακοστή, Κυρα- Σααρακοστή, νηστεία, ποίημα, χαρταετός\nH ασπίδα του Αχιλλέα\nΠατήστε επάνω στην εικόνα!\nΑν ψηφίζαμε τον πιο αγαπημένο ήρωα του Τρωικού Πολέμου, σίγουρα θα ήταν ο Αχιλλέας!\nΚι αυτό γιατί ήταν ο πιο γενναίος, ο πιο δυνατός και ο πιο σκληροτράχηλος πολεμιστής όλων των εποχών. Σταθήκαμε στην ασπίδα του, φτιαγμένη από τον θεό Ήφαιστο, η οποία περιγράφεται αναλυτικά στο βιβλίο της Ιστορίας μας. Το κείμενο αυτό ήταν πηγή έμπνευσης για να την ζωγραφίσουμε με τον δικό μας τρόπο!\nΑναρτήθηκε από nikolpsil στις 8:44 μ.μ. Δεν υπάρχουν σχόλια:\nΕτικέτες Ασπίδα του Αχιλλέα, Αχιλλέας, ειρήνη, Ήφαιστος, Θέτιδα, Μυθολογία, Τρωικός Πόλεμος\nΠαιχνίδια με τον σκρατσοπίνακα!\nΘυμάστε τις χριστουγεννιάτικες ευχές που γράψαμε στον σκρατσοπίνακα;\nΕκείνες οι ευχές είχαν γραφτεί ομαδικά, λίγο ζωγράφιζε ο ένας, λίγο ο άλλος ...\nΠριν από λίγες μέρες όμως προσπαθήσαμε να χρησιμοποιήσουμε ο καθένας μόνος του τον σκρατσοπίνακα και να εξασκηθούμε περισσότερο, γράφοντας τα ονόματά μας!\nΑναρτήθηκε από nikolpsil στις 10:32 μ.μ. Δεν υπάρχουν σχόλια:\n俳句, που θα πει "χαϊκού"\nΑναρωτιέστε για τον περίεργο τίτλο αυτής της ανάρτησης; Τότε, θα πρέπει να σας συστήσουμε τα περίφημα γιαπωνέζικα ποιήματα "Χαϊκού", που θα πεί αστείος στίχος!\nΔικαίως, βέβαια, θα αναρωτηθείτε ξανά: "Καλά, γιαπωνέζικα μαθαίνετε στο σχολείο, και όχι ελληνικά;" Φυσικά και μαθαίνουμε ελληνικά και μάλιστα τα χαϊκού που θα διαβάσετε παρακάτω, τα γράψαμε για να εξασκηθούμε ακόμη περισσότερο στον συλλαβισμό των λέξεων και στο σωστό χωρισμό της κάθε συλλαβής.\nΣας φαίνεται απλό; Κι όμως δεν είναι τόσο! Τα χαϊκού που γράψαμε έπρεπε να έχουν 17 συλλαβές, τρεις γραμμές και να περιγράφουν μία συγκεκριμένη στιγμή από τη φύση. Εννοείται ότι θα ζωγραφίζαμε και μία εικόνα σχετική με το θέμα μας! Φανταστήκαμε, λοιπόν, ότι είμαστε φωτογράφοι και με τη φαντασία μας τραβήξαμε φωτογραφίες από τη φύση που επαναλαμβάνεται ασταμάτητα και ατελείωτα, αιώνες και αιώνες. Ορίστε τα αποτελέσματα!\nΕλληνικά χαϊκού έγραψαν\nο Γιώργος Σεφέρης και παλαιότερα ο Σταυρόπουλος (1925)\nΑναρτήθηκε από nikolpsil στις 10:57 μ.μ. Δεν υπάρχουν σχόλια:\nΕτικέτες γλώσσα, ιαπωνική ποίηση, Σεφέρης, Σταυρόπουλος, χαϊκού\nΥπεύθυνη διαχείρισης ιστολογίου:\n14ο Δημοτικό Σχολείο Ηρακλείου\nΣυνεργασία με Γ τάξη 14ου Δ. Σχ. Ηρακλείου\nΣυνεργασία με 1ο Χολαργού - Ορόσημα της γειτονιάς μου- Η πλατεία μας\nΠέμπτη +12° +5°\nΠαρασκευή +12° +6°\nΣάββατο +13° +9°\nΚυριακή +17° +11°\nΔευτέρα +19° +13°\nΤρίτη +17° +10°\nΣχολικό έτος: 2011-2012\nΤρίτη, 3 Οκτωβρίου 2017, Εκδρομή "Real Kid", Καβούρι.\nΠέμπτη, 9 Νοεμβρίου 2017, Βιωματικό πρόγραμμα "Από την ελιά... στο λαδάκι", "Κιβωτός"\nΠαρασκευή, 15 Δεκεμβρίου 2017, Θέατρο Μπροντγουαίη, "Ο Τρομάρας", του Γεωργίου Βιζυηνού.\nΛαογραφικό Μουσείο Βαρνάβα,\nΕθνική Γλυπτοθήκη Πινακοθήκη\nΒιωματικό - Περιβαλλοντικό πρόγραμμα στη Λίμνη Μπελέτσι\nΠαιχνίδι εκμάθησης προγραμματισμού\nΖωγράφισε σαν τον Πικάσο!\nΠλοηγούμαι με ασφάλεια\nΑθήνα, χαρά της γης!


ΔΗΜΗΤΡΗΣ ΚΑΖΑΚΗΣ: Τι συμβαίνει στ’ αλήθεια με την τουρκική οικονομία;\nUnknown 13 Αυγούστου 2018 - 11:19 μ.μ.\n...δεν είναι πρώτη φορά που οι Η.Π.Α του Ν.Τράμπ χρησιμοποιούν τις κυρώσεις και τον οικονομικό πόλεμο για να εξαναγκάσουν ένα κράτος να συμμορφωθεί προς τις υποδείξεις...Ο Ν.Τράμπ έχει κάποιες απαιτήσεις από την Τουρκία που εκτός από τον πάστορα αφορούν και τις σχέσεις Τουρκίας-Ιράν.....αν ο Τούρκος πρόεδρος επιλέξει την οριστική γεωπολιτική ρήξη με τις Η.Π.Α τι θα σημάνει αυτό για την Ελλάδα??...γεωπολιτική αναβάθμιση ή περαιτέρω κινδύνους? ίσως το ένα να μην αποκλείει το άλλο....σε κάθε περίπτωση πρέπει να είμαστε σε επαγρύπνηση....αν μπορώ να διακρίνω ένα θετικό ίσως είναι η καθυστέρηση η ακόμα καλύτερα η ακύρωση της παραλαβής των μαχητικών ΕΦ-35 από τις Η.Π.Α στην Τουρκία με την προυπόθεση οτι δεν θα τα βρουν...είναι βέβαιο ότι παίζεται χοντρό παιχνίδι και η Χώρα μας πρέπει τουλάχιστον να είναι σε ετοιμότητα να αντιμετωπίσει τα αρνητικά σενάρια από μια απρόβλεπτη και υπό πίεση Τουρκία...για τις οικονομικές απώλειες των εγχώριων ελίτ λόγω της έκθεσής τους στη Τουρκική οικονομία ποσώς με ενδιαφέρει γιατί ούτως ή άλλως η δική μας πραγματική οικονομία έχει ήδη καταστραφεί από τα μνημόνια..\nΑντώνης Παπαντωνίου 14 Αυγούστου 2018 - 12:14 π.μ.\nΟ Δάσκαλος δήλωσε και πάλι ΠΑΡΩΝ!\nHungry Mind 16 Αυγούστου 2018 - 10:29 π.μ.\nΠοιός είναι ο "Δάσκαλος" ?\nΚουρσαρος-Καλόγερος 14 Αυγούστου 2018 - 2:30 π.μ.\nΚαι αυτό φυσικά εφ όσον εξυπηρετεί τα σχέδια περί διαμελισμού των βαλκανίων θα αποτελέσει έναν ακόμη παράγοντα του συγκεκριμένου σχεδιασμού.Με ένα σμπάρο πολλά τρυγόνια για τους εκ δυσμών αγαπητούς μας συμμάχους. Το ζήτημα είναι η μπανανία τι μπορεί και τι τελικά θα κάνει; Άστο....ξέρουμε....ότι χειρότερο...σκύψιμο! Αλλωστε περιμένει στη γωνία ο Κούλης να μας σώσει!!!\nUnknown 14 Αυγούστου 2018 - 3:23 μ.μ.\nκαι πως μπορει να βγει απο την κριση χωρις βια?